Россия уч суриялик депортини қолдирди\n27 январ 2021, Тошкент вақти: 16:26\nСуриялик қочқинлар Внукова аэропортидан Доғистонга жўнатилган.\nДамашққа депортация қилиш учун Москвага келтирилган уч нафар суриялик Махачқаълага қайта жўнатилди. Бу ҳақда "Фуқаровий кўмак" жамғармаси хабар қилди.\nАлепподан қочиб келган Закариё Барри Абдалмуэм, Друби Ҳайсам ва Вафан Садаҳ Эддинлар 24 февраль куни Махачқаъладан келтирилган эди.\nЖума куни эрталаб улар Внуково аэропортидан Доғистонга жўнатилган.\n"Фуқаровий кўмак" суриялик уч қочқиннинг озод қилиниши ва уларга қочқинлик мақоми берилишига эришиш учун ҳаракат қилаяпти.\nСуриялик бу қочқинларнинг Европа инсон ҳуқуқлари бўйича судига мурожаатидан сўнг уларнинг депортацияси тўхтатилгани айтилаяпти.


Наманганда “Жигули” ўғирлаб кетилди\n10:11 / 21.10.2015\nИчки ишлар вазирлиги матбуот хизматининг маълум қилишича, наманганлик Маҳмуд исмли шахсга тегишли “ВАЗ-2107” русумли машинаси қанчалик тез ўғирлаб кетилган бўлса, худди шундай топилиб, эгасига қайтариб берилган.\nАйтилишича, Маҳмуд бир куни уйда ҳужжатларни унутиб қолдириб, уйга эртароқ қайтиб келган. Ўз уйининг дарвозаси олдига машинани қўйиб, ичкарига кириб кетган. 10 дақиқа ичида ҳужжатларини олиб чиққунига қадар машина ғойиб бўлган.\nУнинг мурожаати асосида ўтказилган тезкор тадбир давомида машина тезда топилиб, эгасига қайтарилган. Бу жиноятни илгаридан машина олиб қочиш билан шуғулланиб келган ва бунинг учун турмада ўтириб чиққан 36 ёшли Аҳмад исмли рецидивист содир этгани аниқланди.


СЎФИ АЛЛОҲЁР СИЙМОСИ – КУН УЗ\nГлавная / Маданият / СЎФИ АЛЛОҲЁР СИЙМОСИ\nAnvar 11.01.2018\tМаданият Comments Off on СЎФИ АЛЛОҲЁР СИЙМОСИ 31 Показы\nМотуридия мазҳабининг шаклланиши ва ривожланишида Мовароуннаҳр уламоларининг, хусусан, Ўзбекистон олимларининг алоҳида ўринлари борлиги ҳеч кимга сир эмас. Бу юртдан етишиб чиққан алломалар барча соҳаларда бутун дунёга устоз бўлганлар. Уларнинг китоблари ҳам дунёгамашҳур. Ана шундай улуғ устозлардан бири Сўфи Аллоҳёр бобомиздир.\nСўфи Оллоҳёрнинг туғилган саналари аниқ эмас. Баъзи тадқиқотчиларнинг сўзларига кўра, у киши 1630-1650 йиллар оралиғида Самарқанднинг Каттақўрғон беклигига қарашли Минглар қишлоғида таваллуд топган. Сўфи Оллоҳёр дастлаб ўз қишлоғида савод чиқаради. Олти ёшида Қуръони каримни ўқиб туширади.\nДастлаб Шайхлар қишлоғида таълим олиб, сўнгра 12 ёшида Бухорога бориб Жўйбор мадрасасида ўқишни давом эттиради. Сўфи Оллоҳёр ўзининг иқтидори, қобилияти, донолиги туфайли мадрасани имтиёзли тугатиб, Бухоро хонининг эътиборига тушади, мақтов ёрлиғи билан мукофотланиб, 25 ёшида хонликнинг божхона-солиқ тўралиги лавозимига тайинланади. Бу лавозимда ҳалоллик ва фидоийлик билан ишлаб хонлик хазинасини бойитишга муносиб ҳисса қўшади. Хоннинг мақтов ва мукофотларига сазовор бўлади, лекин оддий фуқароларнинг қийинчиликларини, хонликдаги баъзи мансаб аҳлининг ноҳақликларини кўриб ўз вазифасидан воз кечиб, тақво йўлини тутишга аҳд қилади. Ниҳоят тасаввуф йўлини танлаб, зуҳду ибодатга берилиб кетади. Ўша даврнинг улуғ олими, шайх Ҳабибуллоҳ қўлида 12 йил таҳсил олиб, тариқат сирларини ўрганиб, ўзи ҳам шайхлик (муршидлик) даражасига етади. Халққа шариат ва тасаввуф таълимотини тушунтириш мақсадида (Панжикент, Ургут, Шаҳрисабз, Ғузор, Дехқонобод, Бойсун, Шеробод, Қабадиён, Қоратегин, Ҳисор, Деҳнов ва бошқа шаҳару қишлоқларга) сафар қилиб, у ерларда бир неча йиллар яшаб, толиби илмларга шариат ва тариқат аҳкомларидан таълим беради.\nСўфи Оллоҳёр кўплаб илмлар бўйича етук олим ҳамда форс тилида ҳам, туркий тилда ҳам маҳорат билан ижод этган уламолардан ҳисобланади. Асарларида келган маълумотларга кўра бу зот Шайх Ҳабибуллоҳ, Сўфи Наврўз Бухорий ва Хўжа Мўмин сингари устозлардан таълим олган.\nСўфи Оллоҳёрнинг вафот этган санаси, кўпчилик тадқиқотчиларнинг фикрларига кўра, 1721 йилга тўғри келади. Қабри Сурхондарё вилоятининг Олтинсой туманига қарашли Катта Вахшивор қишлоғидадир. Сўфи Оллоҳёрнинг кўплаб авлодлари ҳозирда ушбу қишлоқда яшайдилар.\nСўфи Оллоҳёр забардаст шоиргина эмас, айни пайтда йирик мутафаккир, олим ҳамдир. У «Махзанул мутеин» асарини араб тилида, «Маслакул муттақин» ва «Муродул орифин» асарларини форс тилида, «Саботул ожизин» китобини туркий тилида ёзиб, Ислом оламига улуғ мерос қолдириб кетган.\nСўфи Оллоҳёр китоблари ўз даврида ҳам, кейинги даврларда ҳам мадрасаларда ва халқ орасида кенг ўқитилганлиги учун ҳам унинг номи ва китоблари машҳур бўлиб кетган. Сўфи Оллоҳёрнинг «Саботул ожизин» китоби одамлар орасида «Мағзи Қуръон» сифатида эътироф этилган ва бу асарни баъзилар ёддан билган. Сўфи Оллоҳёр асарлари жуда кўп марта қўлёзма сифатида кўчирилган ва нашр қилинган.\nСўфи Оллоҳёр адабий мероси ўзбек мумтоз адабиёти ва тасаввуф тарихида алоҳида ўрин тутади. Хожа Аҳрор Валий, Маҳдуми Аъзам каби бобокалонларимиз Нақшбандия таълимотини ижтимоий ҳаётга тадбиқ этишда намуна бўлганлар. Сўфи Аллоҳёрга бу тариқатнинг таълим тизимини мадрасаларга ҳам олиб кирди. Алломанинг «Маслакул муттақин» асари Афғонистон, Покистон, Ҳиндистон, Эрон, Ироқ, Татаристон ва бошқа ўлкаларда бир неча бор чоп этилган. Сўфи Оллоҳёр Марказий Осиёда яшовчи туркий ва форсий тилли халқларни ўз асарлари билан баҳраманд этиб, уларни ягона исломий ва ахлоқий ҳамда фалсафий-эстетик мафкура ялови остида бирлаштирди. Натижада курраи заминнинг турли минтақаларида яшовчи халқлар бир-бирлари билан маънан яқинлашдилар ва бир-бирларининг маърифатпарварлик ғояларидан хабардор бўлдилар. У зот ўзининг ана шундай хизматлари билан миллионлаб кишиларнинг муаллими ва мураббийсига айланди.\nПрезидентимизнинг ташаббуси ва бевосита раҳбарлигида муқаддас тупроғимизда туғилиб вояга етган улуғ сиймолар – Баҳоуддин Нақшбанд, Имом Исмоил Бухорий, Абдухолиқ Ғиждувоний мақбаралари ва бошқа ўнлаб тарихий ёдгорликлар, муқаддас қадамжоларни обод этишдек қутлуғ ишлар амалга оширилди. 2005 йилда эса Сўфи Аллоҳёр ҳазратлари мангу қўним топган масканни обод этиш мақсадида «Сўфи Аллоҳёр» жамғармаси ташкил этилди.\nТошкент шаҳридаги “Миновар қори” жоме масжиди имом-хатиби\nАЛЛОҲЁР СИЙМО СЎФИ\t2018-01-11\nTags АЛЛОҲЁР СИЙМО СЎФИ\nСледующая Адибнинг ён дафтаридан


Жамиятда «Ёшлар Иттифоқи» – Feres.uz\nЁшларга оид давлат сиёсатини жамиятдаги ўрни\n Ўзбекистон Республикаси Президентининг 2017 йил 5 июл кунидаги “Ёшларга оид давлат сиёсати самарадорлигини ошириш ва Ўзбекистон ёшлар иттифоқи фаолиятини қўллаб қувватлаш тўғрисида”ги ПФ-5106-сонли Фармони, “Ўзбекэнерго” АЖнинг 2017 йил 30 августдаги “Ўзбекэнерго” АЖ “Ёшлар иттифоқининг Етакчилар кенгашини ташкил этиш тўғрисида”ги 517-сонли буйруғи хамда “Фарғона худудий электр тармоқлари корхонаси” АЖнинг 27.09.2017й. даги 463Р-сонли буйруғига асосан жамиятнинг Ёшлар иттифоқи етакчиси ва туман, шахар электр таъминоти корхоналари етакчилари сайланган.\n “Фарғона худудий электр тармоқлари корхонаси” АЖда 378 нафар ёшлар меҳнат қилиб келмоқда. Шундан 47 нафар ёш аёллар бўлиб жами ёшларнинг 91 нафари олий, 278 нафари ўрта махсус, 9 нафари ўрта маълумотли ходимлар хисобланади.\n Жамият ёшларининг ишдаги ва шахсий муаммолари, таклиф ва фикраларини ўрганиш мақсадида очиқ мулоқот тарзидаги йиғилишлар ва тадбирлар мунтазам ўтказилиб келинмоқда.\nЁш ходимларни ишдан кейинги вақтларини бехуда сарфламасликлари учун жамият негизида спорт билан шуғулланишларига имкониятлар яратилган хамда чет тилларини ўрганишлари учун имтиёзли ўқув курслари ташкил этилган.\nЖамиятимизнинг ёшлар иттифоки ўртасида ўтказилган “Семинар” лавхалари.


7 март тонгги хабарлари / Ўзбекистон янгиликлари, энг сўнгги хабарлар\nБугун: Сешанба, янвuary 28, 2020\nМультимодал йўналиш: Биринчи юк поезди Ўзбекистон орқал...\n27 янвuary 2020 22:03\nХитойдан келган қашқадарёлик 4 нафар талаба тиббий текш...\n27 янвuary 2020 18:24\nИрода Тўлаганова Осиё теннис федерациясининг вице-прези...\n27 янвuary 2020 17:43\nЖАМИЯТ 0 Шархлар 1522 кўрилди\n7 март тонгги хабарлари\nМамлакатимизда 50, 100, 200 ва 500 сўмлик банкноталар муомаладан чиқарилади\nҲозирги кунда муомалада бўлган эски намунадаги 50 ва 100 сўмлик тангаларнинг, 50 ва 100 сўмлик банкноталарнинг амал қилиш муддати 2019 йилнинг 1 июлигача деб белгиланган. Бироз юқори қийматга эга бўлган банкноталар, 200 сўм ва 500 сўмлик банкноталарнинг амал қилиш муддати эса 2020 йилнинг 1 июлигача давом этади.\nГап шундаки, ушбу қийматдаги пуллар қадрсизланмайди, энди йўл ҳақи яхлит икки минг сўмга айланмайди ёки бошқа тўловлар яхлит оширилмайди. Мазкур кичиқ қийматдаги қоғоз пулларнинг вазифасини яқинда зарб этилган янги тангалар бажаради.\nЎзбекистонда Буюк Ипак йўли бўйлаб биринчи ҳаво шари экспедицияси ўтказилди\nЎзбекистон ахборот агентлигининг маълум қилишича, Тошкент вилояти, Бўстонлиқ туманида Туризмни ривожлантириш қўмитаси кўмагида Экстремал ва тоғ туризми федерацияси томонидан қишки спорт фестивали ўтказилди.\nЧимён тоғидаги “Чимён Оромгоҳи”да “Chimgan-Extreme – 2019” қишки спорт турлари бўйича тоғ фестивали доирасида чанғи, сноубординг, парапланда учиш бўйича мусобақалар бўлиб ўтди.\nШунингдек, жорий йилнинг февраль – ноябрь ойларига қадар Марказий Осиёнинг тоғли ҳудудларида парапланда учиш бўйича “Uzbekistan Cross country cup – 2019” Ўзбекистон очиқ кубоги ўтказилиб борилади.\nЎзбекистон Аэронавтика федерацияси лойиҳаси доирасида Тошкент, Самарқанд ва Бухоро шаҳарларида 325 марта аэростатлар (ҳаво шарлари) парвози 2100 дан ортиқ киши иштирокида амалга оширилган. Эростатларда парвоз учун 4 нафар учувчи тайёргарликдан ўтказилган.\nИлк парвозларда 200 нафар бола, жумладан, Меҳрибонлик уйи тарбияланувчилари, ижтимоий ҳимояга муҳтож оилаларнинг фарзандлари, шунингдек, имконияти чекланганлар иштирок этган. Аэростатлар Ўзбекистоннинг тарихий обидалари устидан 17 маротаба кўтарилган.\nЎзбекистонга Россиянинг яна бир делегацияси ташрифи уюштирилади\nМамлакатимизга Россия Иқтисодий ривожланиш вазири М.Орешкин бошчилигидаги юқори мартабали делегация ташриф буюради. Ташриф доирасида делегациянинг Ўзбекистон молия вазири Жамшид Қўчқоров билан учрашуви бўлиб ўтиб, унда иқтисодиёт соҳасида қўшма лойиҳаларни амалга ошириш режалари муҳокама қилиниб, бошқа кўплаб бир қатор жиддий масалаларга ҳам эътибор қаратиши кутилмоқда.\nШунингдек, делегация аъзолари Тошкент ва Самарқанд шаҳарларининг диққатга сазовор жойлари билан яқиндан танишишади.\nТаълим сифати нега пасайиб кетди?\nЎқувчилар билимининг Давлат таълим стандартларига мувофиқлигини таҳлил қилиш мақсадида республика бўйича танлов асосида ўрганилган 1 минг 35 та мактаб фаолияти мониторинги натижаларига асосан, ўқувчиларнинг ўртача ўзлаштириши 67 фоизни, сифат кўрсаткичи эса 22 фоизни ташкил этган. Бу ҳақда Ўза хабар бермоқда.\nАйниқса, таълим сифатини баҳолаш бўйича ПИСА халқаро тадқиқотларида ўқувчиларнинг дарсда олган билимини амалда қўллай олиш кўникмаларининг баҳоланишида умумтаълим мактабларини лаборатория жиҳозлари билан таъминлаш ўта муҳим масала экани алоҳида таъкидланган. Таълим тизимида йиғилган бу каби муаммоларни ечиш, тайёрланаётган кадрларнинг сифатига эътиборни кучайтириш, умумтаълим муассасалари раҳбарларини танлаб, жой-жойига қўйиш, таълим муассасаларининг фаолияти самарадорлигини баҳолашнинг аниқ мезонларини ишлаб чиқиш, ўқув-тарбия жараёнини услубий таъминлаш зарурлиги қайд этиб ўтилган. Анжуман якунида эса қўмитанинг тегишли қарори қабул қилинган.\nҚувватов Умид Бахтиёрович Шеробод тумани ҳокимининг ёшлар сиёсати, ижтимоий ривожлантириш ва маънавий-маърифий ишлар бўйича ўринбосари этиб тайинланди. У шу кунгача Сурхондарё вилояти ҳокимлигининг вояга етмаганлар ишлари бўйича комиссияси масъул котиби вазифасида фаолият юритиб келган.\nЭркакка айланган аёл энди ўзга сайёраликка айланмоқчи\nАнглиялик Жаред Небула энди бир жинслилар орасида ҳам бўлишни истамаяпти. Илгари у аёл жинсига мансуб бўлиб, бундан бир неча йил аввал жарроҳлик амалиёти ўтказган, эркакка айланган эди. Энди бўлса, Жаред ҳеч қайси жинс вакили бўлишни истамай, ўзини ўзга сайёраликка айлантирмоқчи.\nНебула яқинда кўкрак аъзоларини олиб ташлаш бўйича жарроҳлик амалиётини ўтказади. Бугунгача у бошқа жарроҳлик турларини амалга ошириб бўлган. Жареднинг фикрига кўра, айнан шундай кўринишда бўлиш унга қулайроқ.\nРеспублика Гидрометеорология марказининг хабар беришича, бугун 8 март куни Тошкентда ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 5-7, кундузи 17-19 даража илиқ бўлади.


Ўзбекистон Республикасининг олтин-валюта захиралари тўғрисида янги маълумот берилди | Ўзбекистон ва жахон янгиликлари\nЎзбекистон Республикасининг олтин-валюта захиралари тўғрисида янги маълумот берилди\nИқтисод 11 июль 13:00 659\nЖорий йилнинг июнь ойида ялпи олтин-валюта захираларининг 463,1 млн. АҚШ долларига пасайиши кузатилди. Мазкур ҳолат ҳисобот даврида асосан олтин нархининг 1303,50дан 1250,55 долл./тр.унцияга пасайиши ҳисобига юзага келди. (нархнинг олтин-валюта захираларининг камайишига таъсири – 573,5 млн. долл.)\nОлтин нархи пасайиши ҳисобга олинмаганда ялпи олтин-валюта захиралари 110,4 млн. АҚШ долларига ошди.


GM Uzbekistan автомобили кечиккани учун бухоролик фуқарога қўшимча 11 млн сўм ундириб берилди - Халқ сўзи\n16:43 17 Апрель 2019 Жамият\nБухоро тумани истеъмолчилар ҳуқуқларини ҳимоя қилиш жамиятига Вобкент туман Кулолчи кўчаси 65-уйда яшовчи фуқаро Наврўзов Саъдулло мурожаат қилди. Бу ҳақда жамият ”Халқ сўзи”га маълум қилди.\nУнга кўра, фуқаро ўз мурожаатида “Ситора-авто савдо” МЧЖ билан “Nexia-3” AV-CS16 русумли автомашина сотиб олиш учун белгиланган тўловни амалга ошириб, шартнома қилган. Шартномага асосан, 2019 йил 1 январга қадар автомашина фуқарога етказиб берилиши белгилаб қўйилган. Агар ўз вақтида етказиб берилмаса, корхона томонидан ҳар бир кечиктирилган кун учун 0,4% миқдорида пеня тўланиши шартномада белгилаб қўйилган. Аммо истеъмолчига шартномада кўрсатилган муддатда автомашина берилмаган.\nМурожаат вилоят жамиятлари мутахассислари томонидан ўрганилиб, натижасида фуқарога “Nexia-3” AV-CS16 автомашинаси олиб берилди, шунингдек истеъмолчининг аризасига биноан, кечиктирилган муддат бўйича пеня ҳисобланиб, корхона томонидан фуқарога 10.910.418 (ўн миллион тўққиз юз ўн минг тўрт юз ўн саккиз) сўм пеня пули тўланди.


Иброхимнинг итоаткорлиги — Dilkashradio.com\nАзизлар биз анчадан бери Иброхим пайғамбарнинг хаётидан мисоллар келтириб, сиз билан Худонинг йўллари ва Унинг сифатлари хақида ўрганяпмиз. Биз Иброхимнинг Худога бўйсуниб, ўз ота-онаси яшаб турган ердан Худо кўрсатадиган ерга кетганини, Худованднинг танлангани бўлсада, гунох ва хатолар қилганини, аммо шу хатолар чоғида хам Худованд унинг хаётида ишлаганини кўрдик. Бу воқеаларнинг хар бири бизга Худованд хақида ўргатади. Аммо бугун Иброхимнинг энг асосий сифати аниқроғи Худо шакллантирган сифати хақида сухбатлашамиз. Бу ундаги бўйсуниш сифати. Бўйсуниш бу нима? Бу хақида хаммамиз жуда яхши биламиз, аммо хозир чуқурроқ қараб кўрайлик-чи! Бўйсуниш бу ўз хохишларимиз ва холатларимизга қарамай, уларни қолдириб Худога қараш ва У айтганидай қилишдир. Биз кўп кунлардан бери Иброхимнинг хаёти, унинг ўғли Исхоқ хақида сухбатлашаяпмиз, аммо барибир бизнинг диққатимиз Худода бўлиши керак. Иброхимнинг хаёти хақида ўрганишимиздан мақсад, Худога диққатимизни қаратиш ва Унинг фарзандлари хаётида ишлайдиган усулларини ўрганишдир.\nХудованд Иброхимга ягона ва севимли ўғлингни қурбон қил, деганида Иброхим нима қилди. Келинг унинг Худованд буйруғига қандай жавоб берганини Каломдан кўрамиз. “Иброхим эрта билан туриб” бу сўзларни фақат Ибтидо 22 боб 3 оятда эмас 21 боб 14 оятда хам ўқишимиз мумкин. Кейинги оятда у Худованд айтганидай чўриси ва ўғли Исмоилни жўнатаётган эди. У хар икала ўғлига тегишли бўлган буйруққа кечиктирмасдан амал қилди. У Худованднинг буйруғига қарши чиқмади, Худованднинг фикрини ўзгартириб кўришга харакат қилмади, фақат имон билан харакат қилди. Худованд хар доим Ўз хизматчиларини мана шунақа катта холатлар учун олдиндан тайёрлайди. Ундан ташқари Худованд Иброхим Унинг буйруғига тўлиқ итоат қилаётганини кўрди: “Иброхим эрта билан туриб, эшагини эгарлаб,қурбонлик куйдириш учун ўтин хам майдалади-да, қулваччаларидан иккитасини ва ўғли Исхоқни ўзи билан олди.”\nУ Худонинг буйруғига хеч иккиланмай амал қилаётган эди. У бу ишни кейинга хам қолдирмади. Биз-чи, биз хам худди Иброхим отамиздай иш тута оламизми? Агар тўғрисини айтадиган бўлсак, биз ундай қилмаймиз. Биз Худонинг буйруғини била туриб, кўпинча уни бажаришни кейинга қолдирамиз. Ёки Худованд бизга Муқаддас РУхи орқали бирор нарса деганида бунга шубха қиламиз. Ростдан хам Худо мендан шуни хохлаяптими? Деган ўй ўтади бошимиздан. БАъзиларимиз Худонинг буйруғига бўйсунамиз баъзиларимиз эса йўқ. Худога бўйсуниш осон иш эмас, аммо у бизни чақирган Худога бўлган соф имонни талаб этади. Бўйсуниш учун киши Худога тўлиқ ишончга эга бўлиши керак. Имон эса бизнинг Худо билан муносабатимиздан келиб чиқади. Сизнинг хаётда босадиган хар бир қадамингиз Худога бўлган ишончингизни ўстириши мумкин ёки аксинча. Балки бугун хозирнинг ўзидаёқ ўз хаётингиз хақида мушохада қилиб, ўз-ўзингиздан сўраб кўрарсиз?!\nСиз ўзингизга “Худо мени чақирганми?” Шу йиллар давомида мени шакллантириб келаяптими? Мен Унинг чақириқларига дархол жавоб бераяпманми? Мен Худовандга қандай ишонаяпман? Мен хар бир ишни Унга бўлган ишонч билан қилаяпманми? Каби саволларни бериб кўринг. Бу саволларни ўйлаб кўриб уларга жавоб топишингиз сизнинг рухий хаётингизга ва Худо билан муносабатингизга яхши таъсир беради. Биз хар куни ўз-ўзимизга шу каби саволларни бериб турсак ёмон бўлмайди. Иброхим қурбонлик қўзисини Худонинг ўзи етказишига ишонарди. БУндай кучли ишонч фақат Худо билан яқин муносабат орқалигина келиши мумкин. Яна у Худованд ўликларни хам тирилтиришга қодир деб ишонарди. Мен хам шундай кучли ва соф имонга эга бўлишни жуда хохлардим. Сиз-чи? Сиз хам хохлайсизми? Худованд билан хар кунги яқин муносабатлар, Унинг амрларига бўйсуниш, доимо Унинг хузурини қидириш сизга шундай кучли ва соф имонни бериши аниқ. Демак нима қилишни ўзингиз жуда яхши биласиз. Шундай экан бундай имонга эга бўлиш учун харакатни бошланг. Худованднинг Рухи сизга ёр бўлсин!


Qalampir.uz - Навоийдаги носоз аттракциондан қулаган йигит оғир аҳволда! Шифокорлар операцияни ортга сурмоқда...\nНавоийдаги носоз аттракциондан қулаган йигит оғир аҳволда! Шифокорлар операцияни ортга сурмоқда...\n19:20, 21.09.2017 Жамият\nИстеъдодли ёш актёр хонанда Руҳшонанинг “Шекилли” қўшиғига олинган клипда суратга тушган.\nБугунги кунда аҳоли истироҳат боғларида хордиқ чиқаришга ошиқади. Бироқ истироҳат боғидаги аттракционларнинг хавфсизлиги таъминланганми?\nЯқинда содир бўлган бахтсиз ҳодиса бир оиланинг севимли фарзандининг ҳаётига хавф солди. У шифохонада ўлим билан олишиб ётибди. Бу эса аттракционлар хавфсизлиги масаласини яна кун тартибига айланишига сабаб бўлди.\nВоқеа 16 сентябрь куни тахминан соат 20:50 ларда Навоий шаҳридаги Алишер Навоий номидаги маданият ва истроҳат боғида содир бўлди. Бу ҳақда Баҳром Якубовнинг дўсти Бобур Пирматов хабар берди.\nУнинг фикрича, Баҳром Якубов учаётган занжирли “Панда” номли аттракционнинг хавфсизлик камари носоз бўлган. Шу сабабли у ҳавода учиб бориб созлама ускуналарининг таркибий қисми бўлмаган нарвонга бориб урилган.\nАйтишларича, ўша куни аттракционни созлаш мақсадида айнан ўша нарвон аттракцион ҳудудига олиб кирилган.\nБахтсиз ҳодиса натижасида Баҳром Якубовнинг қўли ва оёғи синган, ўнг юзи фақатгина пластик жарроҳлик ёрдамида тикланиши мумкинлиги айтилмоқда.\nБурни ва жағига етган шикаст кўз косаси синиши ҳамда бир кўзидан айрилиши билан якун топган.\nСоғлиқни сақлаш соҳасида амалга оширилаётган ислоҳотлар — инсон ҳаётини ҳамма нарсадан устун қўйишга чақирмоқда.\nБироқ Баҳромнинг даволаниши беш кундан буён кечиктирилмоқда. Шифокорлар 150 миллион сўмни кутишмоқда.\nТўғри, Баҳром олган жароҳатларни жарроҳлик йўли билан тиклаш учун маълум бир турдаги тиббий воситалар, дори-дармон ёки махсус тиббиёт ускуналари зарур бўлиши мумкин.\nАммо бир инсон ўлим билан олишаётган бир вақтда тиббиёт ходимлари ёрдам кўрсатмасдан, муолажани аллақандай моддий маблағга тиркаб қўйиш қанчалик тўғри?\nБаҳром ҳозирги кунда Навоий шаҳридаги вилоят шифохонасининг жонлантириш (реанимация) бўлимида оғир аҳволда ётибди. Унинг аҳволи бунданда...\nУндан ортиғини тасаввур қилиш одам учун оғирлик қилади. Ундан кейин ким жавоб беради?\nЭслатиб ўтамиз, Баҳром Якубов ёш, истеъдодли ижодкор, шоу-бизнес оламида кўзга кўринаётган актёр йигитлардан бири. Мисол тариқасида у хонанда Руҳшонанинг “Шекилли” қўшиғига олинган клипда суратга тушган.\nТаҳририят Баҳромнинг олган жароҳатлари тезда битиб, оиласи бағрига соғ-саломат қайтишини тилайди.\n18:31, 10.09.2018 8 483\nНавоийда сурхондарёликнинг фириби фош этилди\n17:11, 08.09.2018 6 526\nЎзбекистондан олиб чиқиб кетилаётган долларлар ушланди\n16:15, 07.09.2018 7 813\nТуркияга фоҳишалик учун жўнатилаётган аёллар тўхтатиб қолинди\n09:20, 25.08.2018 5 962\n15:48, 09.08.2018 1 024


3 та "Spark" йўлга чиқди. Уларнинг биттаси Қорақалпоғистонга келяпти- Kruz.uz\n3 та "Spark" йўлга чиқди. Уларнинг биттаси Қорақалпоғистонга келяпти\n22:12, 17.12.2018 1470 0 Ёшлар иттифоқи\nХабарингиз бор, ''Ёш китобхон -2018'' танловининг якуний Ўзбекистон Республикаси босқичида қорақалпоғстонлик ёшлар фаол иштирок этди.\nТанловнинг 10-14 ёш тоифасидаги 14 нафар иштирокчилар орасида Тўрткўл туманидан Шаҳзода Каримбоева 4 та шарт якунлари бўйича 2-ўринни олиб, компютер жамланмасига эга бўлди.\nТанловнинг 15-19 ёш тоифасида Кегайли туманидан бориб, Қорақалпоғистон шарафини ҳимоя қилган 10-синф ўқувчиси Коканова Нурсулув эса мутлоқ ғолибликни қўлга киритди. Унга Президент совғаси - "Spark" машинаси берилди.\nМаълумот учун, ''Ёш китобхон -2018'' танловининг ғолибларига 3 та "Spark" берилди. Шу жумладан Нурсулувга ҳам. Танловда Қорақалпоғистон шарафини ҳимоя қилган ёшлар эртага соат 15:00 да Нукусга кириб келиши кутилмоқда.\nЎзбекистон ёшлар иттифоқи Қорақалпоғистон Республикаси Кенгаши Матбуот котиби Шуҳрат Саидаҳмадов.\n''Ёш китобхон -2018''Қорақалпоғистон\n12:52, 16.09.2019 3147\n12:12, 16.09.2019 208\n13:49, 14.09.2019 2933\n21:04, 11.09.2019 414\n22:12, 09.09.2019 1178\nВазирлар Кенгаши раиси ўринбосари газ плитаси қишлоқ хўжалиги техникалари Ёшлар уйи Қўнғирот халқ таълими бўлими АҚШнинг Ўзбекистондаги элчиси бўш турган объект абитуриент Ёнғин ўчириш қисмлари юз миллион\n09:59, 13.09.2019 1280\n1-октябрдан бошлаб яқин қариндошлар ўртасида нотариал тасдиқланган автоишончнома бекор қилинади\n21:52, 11.09.2019 1129\n19:38, 13.09.2019 1034


11 феврал 2022, 19:16\n«Ер ёрилди, ер тагига тушиб кетаяпмиз деган хаёл келди». Андижондаги портлашда жабрланганлар воқеа ҳақида\nЖума куни Шаҳрихон туманидаги тиббий марказида портлаш юз берди. Расман воқеа оқибатида 1 киши ҳалок бўлгани, 11 киши жароҳатлангани маълум қилинди. Гувоҳлар бир инсон уларни қўлида вафот этгани ва қурбонлар 3 киши эканлигини айтишмоқда. Портлаш вақтида бино ичида бўлган аёл эса воқеани шундай эслади: «Ер ёрилди, ер тагига тушиб кетаяпмиз деган хаёл келди. Тепамиздан ҳам плиталар ёғилиб, баравар пастга тушиб кетдик». «Газета.uz» воқеа жойидан фоторепортаж тайёрлади.\n10 феврал 2022, 13:26 1\nФото: Самарқанд халқаро аэропорти мартда фойдаланишга топширилади\nШавкат Мирзиёев Самарқандга ташрифини халқаро аэропортдан бошлади. 83 млн долларлик лойиҳа қарийб якунига етиб қолган, ҳозирда янги терминал тўлиқ тикланиб, пардозлаш ишлари олиб борилмоқда. Соатига 800 нафар йўловчига хизмат кўрсатиш қувватига эга янги терминал мартда фойдаланишга топширилади.\n3 феврал 2022, 15:32\nФото: Ҳайдовчилик гувоҳномасини олиш учун Ягона имтиҳон маркази ишга тушди\nҲайдовчилик гувоҳномаси учун имтиҳон топширишга мўлжалланган Ягона имтиҳон маркази ўз фаолиятини бошлади. Марказга келган номзод назарий саволларга тўғри жавоб бериши ва сўнгра имтиҳоннинг амалий қисмидан ўтиши керак бўлади. Шундагина у ЙҲХББ ёки давлат хизматлари марказларидан ҳайдовчилик гувоҳномаси берилишига асос бўладиган махсус сертификатни қўлга киритади (фото).\n30 январ 2022, 12:57\nШавкат Мирзиёев биринчи президент Ислом Каримов ҳайкали пойига гулчамбар қўйди — фото\nШавкат Мирзиёев 30 январь куни Ислом Каримов ҳайкали пойига гулчамбар қўйди. Шунингдек, маросимда Олий Мажлис палаталари, президент Администрацияси ва ҳукумат вакиллари, илм-фан ва маданият намояндалари, зиёлилар, шаҳар жамоатчилиги иштирок этди.\n30 январ 2022, 11:29 1\nИслом Каримовнинг ноёб фотосуратлари\n30 январь куни Ўзбекистон Республикасининг биринчи президенти Ислом Каримовнинг туғилган куни. Бу йил у 84 ёшни қаршилаган бўларди. «Газета.uz» сўровига биноан президент билан 25 йил ишлаган, биринчи давлат раҳбарининг шахсий фотографи Фарҳод Қурбонбоев таҳририятга унинг ноёб фотосуратларини тақдим этди.\n30 январ 2022, 10:23\nФото: Нукусда қор\n28 январь, жума куни республиканинг ғарбий вилоятларида кучли қор ёғди. Нукус йўлларида муз қопламаси ҳосил бўлган, аммо ободонлаштириш хизмати ходимлари об-ҳаво ўзгаришларига тезда жавоб беришди. Фотосуратчи Азамат Маткаримов қор бўрони вақтида Қорақалпоғистон пойтахтини суратга олди.\n25 январ 2022, 23:24\nЯрим кундан кўпроқ вақтдан буён Тошкентнинг айрим қисмларида электр энергияси мавжуд эмас. «Газета.uz» мухбири Евгений Сорочин тун соатларда пойтахт бўйлаб сайр қилди.\n25 январ 2022, 15:17\n«Газета.uz» мухбири Мадина Аъзам «блэкаут» вақтида пойтахтни тасвирга олди. Ҳозирда Тошкентда электр энергиясини етказиб бериш қисман тикланган.\n25 январ 2022, 13:42 1\n«Газета.uz» мухбири электрсиз қолган шаҳар бўйлаб сайр қилиб, йўл назоратчиларининг тирбандликларни қандай бошқараётгани, шаҳарликларнинг эса ишлаётган банкоматларни қидираётганию қоронғуда харидларни қандай амалга ошираётганини суратга олди.\n2 январ 2022, 13:03\n1960−1990-йилларда Ўзбекистонда Янги йил қандай нишонланган?\nБолалар боғчаси ва болалар уйларидаги базмлар, санъаткорларнинг телевидениедаги чиқишлари, Президент арчаси. «Газета.uz» сўровига биноан Кинофотофоноҳужжатлар миллий архиви таҳририятга 1960−1990-йилларда мамлакатда Янги йил қандай нишонлангани акс этган суратларни тақдим этди.\n31 декабр 2021, 09:00\nЯнги йил арафасидаги Тошкент\nЯнги йилдан олдин Тошкент безатилди. Турли хил инсталляциялар ва чироқлар билан ўралган дарахтлар Янги йил кайфиятини улашмоқда. «Газета.uz» фотомухбири Евгений Сорочин шаҳарнинг байрамолди муҳитини кўрсатади.\n28 декабр 2021, 18:55\n21 декабр 2021, 11:23\nИстанбулда Ўзбекистон ёшлари форуми бўлиб ўтди — репортаж\nТуркиянинг Истанбул шаҳрида Ўзбекистон ёшлари форуми бўлиб ўтди. Унда Туркиянинг турли шаҳарларидаги университетларда таҳсил олаётган 500 нафарга яқин ўзбекистонлик талабалар, тадқиқотчилар ва фаол ёшлар ўз таклиф ва лойиҳалари билан иштирок этди. Форум доирасида Ўзбекистон Ёшлар ишлари агентлиги раҳбари Алишер Саъдуллаев билан жонли мулоқот ҳам ўтказилди. «Газета.uz» форумдан репортаж тайёрлади.\n9 декабр 2021, 12:40\nМаркетологлар эмас, муҳандислар томонидан лойиҳалаштирилган ноёб автомобилни суратга олиш дизайнер ва автомобиллар ишқибози Дамир Бакиров учун катта топилма. «Газета.uz» фотосуратчининг энг сара ишларини тўплаб, унинг ўз «қаҳрамон"ларини қандай танлашини билиб олди.\n6 декабр 2021, 18:03


ЎзА - Халқимизнинг содиқ фарзандига эҳтиром\nХалқимизнинг содиқ фарзандига эҳтиром\n07.11.2017 10:57 Чоп этиш версияси\nАндижонда атоқли давлат арбоби ва ёзувчи Шароф Рашидов таваллудининг 100 йиллигига бағишланган хотира тадбири бўлиб ўтди.\nРеспублика Маънавият ва маърифат маркази Андижон вилояти бўлими, вилоят матбуот ва ахборот бошқармаси, Ўзбекистон Журналистлари ижодий уюшмаси, Ёзувчилар уюшмаси вилоят бўлимлари, “Мерос” илмий-амалий халқаро экспедиция хайрия жамғармаси томонидан ташкил этилган тадбирда давлат ва жамоат ташкилотлари вакиллари, шоир-ёзувчилар, фахрийлар, ёшлар, оммавий ахборот воситалари ходимлари иштирок этди.\nШароф Рашидовнинг давлат арбоби ва ижодкор сифатидаги кўп қиррали фаолияти хусусида сўз юритилиб, у раҳбарлик қилган йилларда республикамизда барча соҳаларда улкан ишлар амалга оширилгани таъкидланди.\n– Шароф Рашидов номи халқимиз қалбидан ҳеч қачон ўчмайди, – дейди меҳнат фахрийси, Ўзбекистон Қаҳрамони Сиёсатхон Абдуллаева. – Чунки собиқ тузум даврида юртимизда амалга оширилган улкан бунёдкорлик ишлари, маданий ва маънавий-маърифий ҳаётимизда рўй берган ўзгаришлар барчаси шу инсон номи билан бевосита боғлиқ.\nТадбирда “Шароф Рашидов – ўзбек халқининг бахт-саодати йўлида фидокорона курашган буюк инсон, атоқли давлат ва жамоат арбоби”, “Шароф Рашидов – миллий адабиётимиз ривожига улкан ҳисса қўшган ижодкор” сингари мавзуларда маърузалар тингланди.\nАтоқли давлат арбоби билан бир даврда ишлаган, унинг суҳбатларидан баҳраманд бўлган фахрийлар ўз хотираларини сўзлаб берди. Шароф Рашидов асарларидан намуналар ўқилди, шеърлари билан айтиладиган қўшиқлар ижро этилди.\nТадбир доирасида Шароф Рашидов асарлари, унинг бевосита Андижон ва андижонликлар билан боғлиқ фаолияти акс этган фотосуратлар кўргазмаси ташкил этилди.\n– Ушбу кўргазмада атоқли давлат арбоби ва ёзувчи Шароф Рашидовнинг ҳаёти, фаолияти ва ижоди ҳақида кенг маълумот олдик, – дейди Андижон давлат университети талабаси Гулчеҳра Зоҳидова. – Ана шундай улуғвор ишларни амалга оширишга қодир халқимизнинг буюк вакиллари борлигидан қалбимиз фахрга тўлди.


Ўзбекистон футзал терма жамоаси аъзоси Дилшод Раҳматов FIFA.com сайти журналистининг бир қанча саволларига жавоб бериб ўтди. Мазкур интервью FIFA ва ЎФА медиаси ҳамкорлигида тайёрланди.\nFIFA.com билан суҳбатлашишга рози бўлганингиз учун раҳмат. Футзал бўйича 2021 йилги жаҳон чемпионатига йўлланма олганингиз билан табриклайман. Ўзбекистон ОФК томонидан жаҳон чемпионатида Осиё вакилларидан бири сифатида кўрсатилган. Шу ўринда айтинг-чи, Жаҳон чемпионатига қайтиш ҳақида қандай фикрдасиз?\n— Ассалому алайкум, барчага. Аввало Жаҳон чемпионати иштирокчиларига омад тилайман. Пандемия пайтида бу мусобақани ўтказилиши ҳам яхши албатта.\nСаволга келадиган бўлсак, Ўзбекистон номидан 2-маротаба мундиалга келмоқдаман. Бу айнан менинг фаолиятимнинг энг пик нуқтаси. Мен болалигимдан ЖЧ да ўйнашни орзу қилардим. Илк марта 2016 йилда бу турнирда жамоам билан қатнашган бўлсам, буни 2-маротаба бўлмоқда. Албатта Ватаним шарафини ҳимоя қилиш имкони берилганидан хурсандман.\nCОВИД-19 даврида Жаҳон чемпионатига тайёргарлик кўриш борасида қандай қийинчиликлар ва муаммоларга дуч келдингиз?\n— Менимча, бошқа терма жамоаларга қараганда кўпроқ меҳнат қилдик. Бизнинг асосий машғулотларимиз Баҳодир Аҳмедов бошчилигида Тошкентда ўтказилди. Ковиднинг асосан мусобақаларга таъсир ўтказди. Ўртоқлик учрашувларимиз қолдирилди. Кувайт ва Тайланддаги турнир кечиктирилди. Лекин жуда ҳам катта таъсир қилди, деб ҳам айтолмайман. Чунки биз амалдаги Жаҳон чемпионлари — Аргентина билан, шунингдек Африка чемпиони Марокаш, бундан ташқари Осиё чемпиони Эрон билан ҳам 2 марта ўртоқлик ўйинини ўтказдик. Менимча, бу тажрибалар бизга ЖЧ пайти асқатади.\nОрқага назар ташласак, сиз 2016 йилги футзал бўйича Осиё чемпионатида Ўзбекистон шарафини ҳимоя қилдингиз ва 4 та гол уриб, жамоангиз футзал бўйича Жаҳон чемпионати Колумбия-2016 йўлланмасини қўлга киритишда ҳисса қўшдингиз. Айниқса, чорак финалда Ироқни 3: 0 ҳисобида мағлуб этилди. Бу юриш сиз ва жамоангиз учун қанчалик муҳим эди?\n— 2016 йил менинг фаолиятимдаги энг яхши йил бўлган. Мен бунгача Ўзбекистон ва Хитой чемпиони бўлганман, бироқ катта мусобақа — ЖЧда иштирок этиш бу катта натижа эди. Ҳал қилувчи ўйинда бутун ўйингоҳ тўла одам эди, бундан ташқари бизни ТВ орқали бутун Ўзбекистон кўриб турганди. ЖЧ йўлланмасини бундай қўллаб-қувватлаш орқали қўлга киритганмиз. Бу жуда эсда қоларли вазият мен учун.\nИроққа қарши баҳс ҳалигача эсимда. Жамоам 3:0 ҳисобида ғалаба қозонган ўйинда 2 та гол киритишга муваффақ бўлганман. Албатта бу нарсалар ёқимли. Менимча бу кунларни умуман унутмасам керак.\nЎша ўйинлар биз учун жуда муҳим эди. Чунки биз унгача ҳали ЖЧда иштирок этмагандик. Футзал 1996 йилда ташкил этилган бўлса-да, ўша пайтларда мундиалга чиқиш насиб қилавермаган. 2012 йилги Осиё чемпионатида ҳам финалда азалий рақибимиз Эронга ютқазиб қўйганмиз. Хуллас, бизда катта босим бор эди. Чунки биз тарихда биринчи марта ЖЧ га чиқишимиз мумкин эди. Бундай ғалабаларни эсдан чиқариб бўлмайди.\nЎзбекистон футзал бўйича биринчи жаҳон чемпионатида гуруҳ босқичидан чиқа олмаганди, лекин мезбон Колумбия билан 3:3 ҳисобида дуранг ўйналган. Айтинг-чи, ўтган ЖЧ тажрибалари ҳақида нималарни эслайсиз? Сиз учун энг эсда қоларли лаҳза қайси эди?\n— Колумбияда ўтказилган Жаҳон чемпионатини кечагидек эслайман. Айтганимдек, бу тарихий воқеа эди. ЖЧда оддий жамоани ўзи бўлмас экан. Масалан, биз биринчи ўйинда сал кучсиздек кўринган рақибимиз — Пана термасига 3:1 ҳисобида ютқазиб қўйганмиз. Ўшанда биринчи ўйин бўлганлиги учун бизга тажриба етишмаган. кейинги ўйинда мезбон Колумбия билан 3:3 ҳисобини қайд этганмиз. 3-ўйинда эса Португалияга 5:1 ҳисобида мағлуб бўлганмиз. Ўша ўйинда рақибларимиз сафидаги Рикардиньо барча нарсани ҳал қилганди, десам ҳам тўғри бўлади. Бизда тажриба етишмаган бўлса-да, рақибларимизга муносиб қаршилик кўрсатишга ҳаракат қилганмиз.\nЯна бир бор ЖЧ да ўйнаш имконига эга бўлмоқдасиз. Шу ўринда нималарни ҳис қилмоқдасиз, ўз олдингизга қандай мақсадларни қўйдингиз? Ўзбекистон бу сафар кейинги босқичига чиқиб, янги ютуқларга эриша оладими?\n— Айтганимдек, бундай йирик мусобақаларда иштирок этиш ҳар бир футболчи учун катта бахт. Ўтган сафарги таркибдан Рустам Умаров ва мен қолдим (Даврон Чориев у пайти ёш эди). Мен ҳар битта ўйинга жиддий қараб, бутун кучимни ташайман. Ушбу ЖЧга ҳам жиддий қарамоқдаман. Бор куч-энергиямизни сарфлашни мақсад қилганмиз.\nСиз «Б» гуруҳида Гватемала, Миср ва Россия билан бир қатордан жой олдингиз. Гуруҳдаги рақибларингиз ҳақида қандай фикрдасиз ва бу гуруҳдан чиқиш имкониятингиз қандай?\n— ЖЧда кучсиз жамоа бўлмайди. Учала рақибимиз уч хил жамоа. Гватамела биз учун янги жамоа, аввал улар билан ўйнаб кўрмаганмиз. Шундай бўлса-да, мураббийлар бизга уларнинг ўйинларини видеолар орқали кўрсатишди. Россияга келсак, улар билан аввал ўйнаганмиз, бизда керакли хулосалар бор. Миср билан эса Таиландда бўлган мусобақада тўқнаш келганмиз. Ўшанда уларни мағлуб қила олган бўлса-да, барибир ҳозир ЖЧда вазият умуман бошқача бўлади.\nБиринчи мақсадимиз — гуруҳдан чиқиш. Шу сабаб биз натижага максимал ҳаракат қиламиз.\nЎзбекистонда футзалнинг ҳолати қандай? Мамлакатингизда бу спортнинг келажагини қандай тасаввур қилмоқдасиз?\n— Бизда футзал ҳолати яхши, бироқ бундан ҳам яхши бўлиши мумкин. Масалан, аввалги ЖЧ таркимиздан фарқли равишда бу сафарги таркибимиз асосан ёшлардан ташкил топган. Бу дегани — бизда ёшлар етишиб чиқмоқда, ўсиш бўлмоқда. Бошқа давлатлар билан солиштирганда бизнинг футзал анча яхши ривожланмоқда.\nПандемия ҳаётингиз ва ишингизга қанчалик таъсир кўрсатди? Жаҳон чемпионатига қандай тайёргарлик кўрмоқчисиз?\n— Пандемия бизда асосан ўтган йили қаттиқ бўлди, уйдан чиқмадик. Барча машғулотларни уйдан қилишга тўғри келди. Доимий равишда машғулотлар қилиб юрган одамларга уйда қолиб кетиш жиддий таъсир қилар экан. Лекин руҳан чўкиб қолмаслик учун барча керакли чораларни амалга оширдик. Худога шукур, вазият ҳозир яхши.\nЖЧга чиққан кунимизданоқ ҳаракатни бошлаб юборганман. Ўтган сафарги мусобақада қилган хатоларни такрорламасликка интиламиз. Бор кучимизни шунга сарфлаймиз.\nҲозирги мураббий Баҳодир Аҳмедов қўл остидаги таркиб ҳақида қандай фикрдасиз? Унинг бошқарувида жамоа қандай ўсишга эришди?\n— Баҳодир ака Хосе Мария Мендес (аввалги мураббий) олдида кўп тажрибага эга бўлган. Унда қобилият ҳам етарли. Натижалар ҳам ҳаммасини айтиб турибди. Масалан, у 2014 йилдан бери терма жамоада бўлса, ўша йилда Осиё чемпионатида 3-ўринни олдик, 2016 йилда 2-ўринни олдик. 2017 йили Ашхободда 2-ўринни қўлга киритдик.\n10 йил аввалги ҳолат билан ҳозиргининг фарқи бор. Баҳодир ака ўзидаги шижоатни болалар етказиб бера оляпти. Мураббий ва футзалчилар орасида яхши муносабат сақланган. Бу эса мана шу олдимизда турган мусобақада ҳам керакли натижага ҳисса қўшади деб ўйлайман.\nМазмунли суҳбат учун Сизга миннатдорчилик билдирамиз.\nЎзбекистон U-19 терма жамоаси Осиё Чемпионати-2020 саралашига йўл олди


Хазина топганга мукофот борми? — Ishonch Gazetasi\nБаъзан «тушимда хазина топиб олибман» деган гаплар қулоғимизга чалинади. Хазинага фақат тушда эмас, ўнгда ҳам дуч келиш мумкин. Мабодо сиз хазина топиб олсангиз, уни яшириб-нетиб юрманг. Бунга ҳожат йўқ. Сабаби, шундоқ ҳам топилган бойлик қийматининг эллик фоизи сизникидир.\nЎзбекистон Республикаси Фуқаролик кодекининг 196-моддасига кўра, эгаси аниқланиши мумкин бўлмаган ёки қонунга биноан ҳуқуқларини йўқотган хазина, яъни ерга кўмилган ёки бошқача усулда яширилган пул ёхуд қимматбаҳо буюмлар хазина яшириб қўйилган мол-мулк (ер участкаси, иморат ва шу кабилар) мулкдори бўлган шахс ва хазинани топган шахс мулкига, агар улар ўртасидаги келишувга мувофиқ бошқача тартиб белгиланган бўлмаса, тенг улушларда ўтади.\nТарих ва маданият ёдгорликлари жумласига кирадиган ашёлардан иборат хазина топилган тақдирда, улар давлатга топширилиши керак. Бунда хазина яшириб қўйилган ер участкаси ёки бошқа мол-мулкнинг эгаси ва хазинани топган шахс биргаликда хазина қийматининг эллик фоизи миқдорида мукофот олиш ҳуқуқига эгадирлар. Агар улар ўртасидаги келишувда бошқача тартиб белгиланган бўлмаса, мукофот бу шахслар ўртасида тенг улушларда тақсимланади.


Буффон нега "Ювентус"га қайтмоқчи?\nMr.NoBoDy 01.07.2019 16:21\nЖижжининг бир йил ичидаги ҳаракатларини қаттиқ танқид қилмаслик зарур.\nЎтган ҳафта “Ювентус” мухлислари италиялик журналистлар қандай янгиликлар ҳақида айтишар экан деб кутиб ўтиришган бир пайтда, кутилмаган бир мавзу барчанинг эътиборини тортди – “Буффон “Ювентус”га ўтишга тайёр”.\nФутбол оламининг реакцияси\nБуффон қайтиши ҳақидаги хабар бир неча соат ичида долзарб, энг кўп муҳокама қилинган мавзулардан бирига айланди ва ҳеч кимни эътиборсиз қолдирмади. Бир дақиқа ичида мухлислар икки қисига бўлинди: бу хабардан боши кўкка етганлар ва бундан ғазабланганлар.\nБундан бахтиёр бўлган мухлислар Жижжининг Франциядаги чиқишларини кузатиб борган ва ижтимоий тармоқларда мунтазам равишда уни Туринга қайтишини сўраб, шунга умид қилган тиффозилар эди. Бу хабардан жаҳли чиққанларнинг эса даъвоси деярли бир хил эди: Буффоннинг хайрлашув учрашувида кимдир бу қароридан қайтишини сўраб, унга умид билан боққан ва натижада уни ёмон кўриб қолганлар эди. Чунки ҳаммаси улар кутгандек бўлмаган. Кимдир эса агар Жижжи қайтса, Перин сотиб юборилади деганлар (сабаби у мавсум охирида жароҳат олган). Баъзилар эса италиялик ўтган йили ПСЖга ўтиб кетганини ҳамон ҳазм қилолмай, уни кечира олмаётган мухлсилар эди.\n“Юве” мухлиси бўлмаган баъзи футбол ишқибозлари ҳам юқоридаги фикрларга қўшилишларини таъкидлашган. Қисқасини айтганда, кўпчилик ижтимоий тармоқлар орқали Буффонга бўлган нафратини очиқчасига ошкор этди.\nЖижжи нега кетган эди? Бу нормал ҳолат\nЖанлуижжидан фаолиятини якунлашини кутиб туришган бир вақтда, у ПСЖ сафига ўтишини маълум қилди. Ёдингизда бўлса, хайрлашув кечаси ҳиссиётларга бой тарзда ўтган. Аммо ўша вақт унга таклиф қилинган раҳбариятдаги лавозим натижаси нима бўлишини Буффон ҳам, Аньелли ҳам яхши биларди: Жижжи ҳамон ўзини футболчи деб ҳис қилар ва бу касбдан кетиш нияти йўқ эди.\nҲаммага бирдек муомала қилиш ва садоқатли бўлиш спортда кам учрайди. Шу боис, инсоннинг бу сифати жуда юқори баҳоланади. Айниқса футболда!!! Шунинг учун, фаолиятини асосан битта клубда ўтказган ўйинчиларни кўпроқ яхши кўришади. Айтайлик, сиз бир клубда 20 йил ўйнаб, обрў-эътиборга эга бўлдингиз. Аммо бунинг бир хавфли жиҳати бор: кутилмаган вақтдаги бир қарорингиз туфайли, сиз омма нафратига дучор бўлишингиз мумкин.\nҚабул қилинган қарорлардаги камчилик ва хатоларни излаш — оддийдек туюлади. Аммо бу жуда керакли ишлардан бири. Танқид ва танқидчиларга доимо эхтиёж бўлган. Бўлаётган ишларни барча кўриб туради. Лекин шундай бўлса-да, инсонлар барчаси содда, оддий тилда тушунтириб берилишини истайди. Буффон билан боғлиқ вазият ҳам айнан шундай типга киради.\nЯнги нарса эга бўлиш, буни чин дилдан хоҳлаш нормал ҳолат. Дунёни кўриш, ўз устида ишлаб, ривожланиш ҳам оддий ҳол. Жанлуижжи ватанидан ташқарида ўйнашни хоҳлаётганини ҳеч қачон яширмаган. Буффон Италиянинг гранд жамоаси сафида 18 йил давомида бу орзусини амалга ошириши учун бир неча бор имкониятга эга бўлган. Лекин ҳар сафар “Юве”да қолишни маъқул кўрган. Агар бошқа мавсум у клубдан кетганида, мухлислар анча кўпроқ йиғлаб, бундан ҳайрон бўлган ҳам бўлар эдилар. Шундай экан, Жижжи ПСЖга ўтиши – оддий одам клубига кўрсатган максимал даражадаги содиқлиги ифодасидир.\nЖижжи нега қайтяпти? Бу ҳам нормал ҳолат\nБуффоннинг чет элдаги сафари ўз ниҳоясига етди. Жижжининг кетганига асосий сабаблардан бири у захира дарвозабони бўлишга тайёр эмас эди. Энди эса тайёр. У клуб афсонаси экани ҳисобга олинмаган тақдирда ҳам, “Ювентус” ажойиб бэкап-дарвозабонни қўлга киритади (бунга қадар бу роль учун Пеп Рейнани таклиф қилишмоқчи эди).\nБуффон ҳақида берилган энг кўп саволларга жавоб беришга ҳаракат қиламиз:\n1. Буффон умрбод футбол ўйнамоқчими? Қачон фаолиятини якунлайди?\nТурин жамоаси ишларига анча яқин бўлган журналист Ромео Агрестининг маълумотларига қараганда, Жижжи клуб билан бир йиллик шартнома тузар экан. Бир мавсумдан кейин эса раҳбариятда Недвед билан биргаликда фаолият юритади. Лекин италиялик қайси лавозимда ишлаши ҳали аниқ эмас.\n2. Буффон туфайли Италиянинг энг иқтидорли дарвозабонлардан бири – Перин жамоадан кетади. Бу катта йўқотишми?\nЙўқ. Перин — Щенсный билан рақобат қилиши учун сотиб олинган эди. Поляк дунёнинг энг яхши посбонлари даражасидаги ўйин намойиш эта олди. У жамоада фойдали экани билан Криштианудан кейинги иккинчи ўринни эгаллади. Айнан Войцех келгусида “Юве”нинг асосий посбони бўлиши мумкин. Перин эса кўпчиликнинг ҳафсаласини пир қилди: 26 ёшли дарвозабон жуда кўп жароҳат олди. Аслида Маттиа 1-рақамли посбон бўлиши керак эди, аммо у “Юве” даражасига ҳали ета олгани йўқ.\n3. Буффонда мотивация борми?\nАлбатта! Паоло Мальдини А Сериядаги ўйинлар сони бўйича рекорд натижани қайд этганидан хабардорсиз. Жижжи ўша рекорд натижага етиши учун яна саккиз учрашув ўтказиши кифоя. Бу унинг мақсади. Шу ўринда бир нарсани айтиш жуда муҳим: агар Буффон жамоаси 2006 йил Б Серияга тушиб кетмаганида, “Милан” собиқ сардорининг рекордини аллақачон янгиланган бўлар эди.


«Ўзбекистон “Миллий тикланиш” демократик партияси ташаббуси билан Бухородаги марказий кўчага Ислом Каримов номи берилди”, дея тантанавор эълон қилди “Миллий тикланиш” газетаси (15.03).\nАлбатта, халқ ўз “қаҳрамон”ларини билиб қўйиши керак. Лекин “Миллий тикланиш” демократик партияси вакилларининг бу “қаҳрамонлиги” юқорининг буйруғи билан бўлгани шубҳасиз.\nАгар бундай “қаҳрамонлик” қилиш мавжуд бошқа расмий партияга топширилганда улар бу топшириқни сўзсиз бажаришига шубҳа қилмасангиз асло янглишмайсиз.\nСўнгги вақтларда президентнинг буйруғи билан партиялардан сайланган депутатлар шунча вақт қилмаган иши – “халқ билан мулоқот”га шўнғиб кетгани ҳам фикримизга далил бўла олади.\nХусусан, Миллий Тикланиш депутатлари шу кунларда тўрвасини йўқотган лўлидек маҳаллама-маҳалла чопқиллаб, “халқнинг дардини”, “жойлардаги муаммолар”ни ўрганиб юрибди.\nМасалан, яқинда улар Сирдарёнинг Сайхунободига бориб, бу ердаги соғлиқни сақлаш соҳаси аҳволини ўрганиб келибди.\n“Ҳудуддаги тиббиёт муассасалари, жумладан, қишлоқ врачлик пунктлари дори-дармон воситалари билан етарли даражада таъминланмаган. Аҳолига тиббий хизмат кўрсатувчи траспорт воситалари, асбоб-ускуналар яроқсиз аҳволга келиб қолган…”, деган хулосага келган депутатлар.\nЯқиндагина улар Ўзбекистонда “ҳавас қиларли тиббиёт тизими яратилгани, бу бутун дунёда эътироф этилаётгани” ҳақида сафсата сотиб юрганди.\nАммо янги давлат раҳбарининг тинимсиз танқидлари уларнинг ёлғонларини фош этиб қўйди. Лекин депутатлар дарҳол вазиятга мослашиб, кечагина ўзлари оғиз кўпиртириб мақтаган тизимдаги камчиликларни топа оладиган “ўткиркўз лочинлар”га айланди.\nДепутатларнинг бугунги ҳолати буюк Навоийнинг “Шер ва дуррож” ҳикоятини эсга туширади. Яъни ёлғончининг аҳволи барибир бир куни вой бўлади.\ndata-title="“Миллий тикланиш” – Каримовни абадийлаштириш ташаббускори" data-description="«Ўзбекистон "Миллий тикланиш" демократик партияси ташаббуси билан Бухородаги марказий кўчага Ислом Каримов номи берилди", дея тантанавор эълон қилди "Миллий ..." data-image="https://eltuz.com/wp-content/uploads/2017/03/rasm2392.jpg" data-url="https://eltuz.com/kozqarash/199163/" data-services="facebook,odnoklassniki,twitter,telegram" data-counter="ig">\nДиссидент ёзувчи билан “Гурунг” эркинлик аломатими?\nТаниқли ўзбек диссидент адиби, 67 яшар Мамадали Маҳмудов 13 ноябрь куни Ўзбекистон Миллий ахборот агентлиги – ЎзАнинг “Гурунг” лойиҳаси ...\nЎзбек имомлари пахта ташвиқотига жалб этилди\nБаъзи имомлар, ҳаттоки, пахта териш ҳар бир мусулмон учун “вожиб амал” дея ҳукм чиқарган, шу билан бирга, Озодлик радиоси ...


33619 Ўқиш режими + -\nБир деҳқон даласига маккажўхори экар эди. У ерга ҳар қандай уруғни ҳам экавермас, балки фақат олий навли, сифатли уруғни қадарди. Деҳқон мамлакатда энг яхши маҳсулот эгаси сифатида бир қанча мукофотларни ҳам қўлга киритганди. Орденлари тобора кўпайиб бораркан, матбуот ҳам унга қизиқа бошлади. Мухбирлардан бири деҳқоннинг экинзорига бориб, у билан кўришмоқчи, суҳбатини олмоқчи бўлди. Табиийки, уни энг кўп қизиқтирган нарса бу деҳқоннинг муваффақият сири эди.\nМухбирнинг саволига у шундай жавоб берди:\n– Буларнинг барчасига сабаб шуки, мен ҳамиша уруғларимни қўшниларим билан бўлишаман, мукофот олган маҳсулотимнинг уруғидан уларга ҳам бераман.\n– Қанақасига? – ҳайрон бўлди мухбир. – Қандай қилиб энг яхши уруғларингизга қўшниларингизни шерик қиласиз? Ахир улар ҳам муваффақиятга эришиб, сизга рақобатчи бўлишлари мумкинлигини биласиз-ку!\n– Хўш, нима қилибди?! Сиз шамол пишган маккажўхори чангларини даладан далага ташиб, чанглатишини билмайсизми? Агар қўшниларим ёмон навли, сифатсиз уруғ экишса, аниқки, чанглатиш жараёнидан сўнг менинг экинларимнинг сифати ҳам ёмонлашади. Агар мен яхши маккажўхори ҳосилини олишни истасам, қўшниларимга ҳам айнан шундай қилишларига кўмаклашишим керак бўлади...\nҲикояда жо бўлган ҳикмат том маънода кундалик ҳаётимизга алоқадордир. Кимки ўз экинзори – ҳаётини яхшилаб, гўзал ҳосил олишни хоҳласа, атрофидаги кишиларга кўмаклашиши керак экан. Ким фаровон турмуш кечирмоқчи бўлса, яқинларининг ҳам кенгчиликда яшашларига ёрдам берсин экан. Ким муваффақиятга эришишни истаса, дўстларини ҳам муваффақиятга эришишлари учун қўллаб-қувватлашдан чарчамаслиги лозим экан.\nИбрат: бахт-саодат излаётган киши атрофидагиларни бахтли қилишга тиришсин, зеро бир кишининг бахти атрофидаги кўпчилик яқинларининг бахти билан чамбарчас боғлиқдир.\nАраб тилидан Зарнигор Аҳмадалиева таржимаси\nҚуръон ҳақиқатлари ва илмий кашфиётлар\nТошкент Ислом институтида Қуръони карим мусобақаси\nБугун 9 апрель куни Имом Бухорий номли Тошкент Ислом институтида 1825 ва 2540 ёшли талабалар ўртасида «Қуръон мусобақаси 2019» кўриктанловининг институт босқичи давоми...\n11:45 / 09.04.2019 898\nЭрталаб ишга шошиб тургандим, бирдан телефоним жиринглади. Психолог Шоира Исоқова экан. У хавотир билан сўз бошлади «Феруза, узр, сизни безовта қилдим, давоми...\n04:36 / 07.12.2019 922\nМеҳр мурувватни етим ва мискинларга қилайлик\n06:27 / 24.05.2017 2170\nНавоий вилоятида аёл-қизлар орасида ўтказилган Қуръон мусобақасининг ҳифз йўналиши ғолибаси Вазира Нурмуҳамедова\n08:56 / 05.03.2018 1809


Муқаддас Саъдуллаева саҳнада отасига атаб йиғлаб қўшиқ куйлади — видео - ShouBiz.uz\nЯнгиликлар 14:07 | 30.4.22\nМуқаддас Саъдуллаева саҳнада отасига атаб йиғлаб қўшиқ куйлади — видео\nУ Малика Равшанова билан бирга куйлаган\nАктриса Муқаддас Саъдуллаева «Халқлар дўстлиги» санъат саройида марҳум отасига атаб қўшиқ куйлади.\nСанъат саройида марҳум Фатҳулла Маъсудов хотирасига тадбир ўтазилди. Мазкур дастурда кўплаб санъат вакиллари ташриф буюрди. Шунингдек, унда Муқаддас Саъдуллаева ҳам Малика Равшанова билан биргаликда хонанданинг ота ҳақидаги қўшиғини куйлади. Уларнинг ҳар иккиси режиссёр илтимосига биноан оқ либос кийган. Актриса қўшиқни йиғлаб куйлаган. Саҳнада эса марҳум отаси ҳақида видео қўйилган.


Эркин микрофон - Хайрулла амнистияга тушдими?\nХайрулла Ҳамидовнинг тақдиридан хавотир билдириб, унинг тезроқ озод этилишини истаган муҳлислари ҳар куни қўнғироқ қилишади.\nБу савол билан мурожаат қилаётган, Хайрулла Ҳамидовнинг озод этилишини унинг яқинлари каби интиқиб кутаётган ўзбекистонликлар "Эркин микрофон"га деярли ҳар куни қўнғироқ қилади. Озодликка бугун қўнғироқ қилганлар орасида Ўзбекистоннинг ютуқларидан фахрланганлар ва пахта мавсуми ҳангомаларидан гапирганлар ҳам бўлди.\nХайрулла амнистияга тушдими?\nҚўқон шаҳридан қўнғироқ қилган Илёсбек диний айбловлар билан 6 йилга қамалган журналист Хайрулла Ҳамидовнинг мухлисларидан бири эканини айтиб, қамоқ жазосини ўтаётган журналистнинг тақдири билан қизиқди.\n- Хайрулла Ҳамидов ҳақида бир нарса сўрамоқчи эдим. Болницага тушибдиларми йўқми шуни билмоқчи эдик.\nОзодлик: Хайрулланинг мухлисимисизлар?\n- Ҳа. Анча билардик, яхши танирдик. Анча дискларини эшитган эдик. Яхши нарсаларни гапиришарди. Ëмонлиги йўқ эдию унинг. Билмадик нима сабабдан бунақа бўлди экан. Шуни бир гапириб ўтишди. Яқинда аялари ҳам гапириб ўтишди. “100 фоиз амнистияга тушади”, дейишди. Ўшандан кейин билмадикда нима бўлганини. Ўшанга билмоқчи бўлган эдик. Амнистияга тушдими ëки йўқми шунинг хабарини эшитмоқчи эдик, деди қўқонлик Илёсбек.\nХайрулла Додамизга кечирим хати ёзган\nХайрулла Ҳамидовнинг тақдиридан хавотир билдирилган телефон қўнғироқлари Озодликка деярли ҳар куни бўлади. Қўқонлик Илёсбек сингари кўплаб тингловчилар истагини инобатга олиб, Хайрулла Ҳамидовнинг онаси Муқаддас опа билан боғланиб, Хайрулла борасидаги янгиликлардан сўрадик.\n- Янгиликлар, энди амнистияга тушди, деб кутиб ўтирибмиз. Статяси амнистияга тушган. Худо хоҳласа шуларга инсоф берса, келиб қолса зора. Пойлаб ўтирибмиз болам. Бориб келдим тағин икки соатликка. Яхши. Ҳамма сўраганларга салом деди. Ишлаëтган экан ўша ерда клубга раҳбар бўлиб.\nОзодлик: Қачон бориб келдингиз?\n- Бир ой ҳам бўлмади шекилли. Икки соатлик учрашувимиз бор эди. Шунга дадаси билан бориб келдик. Бор ойча бўлиб қолди шекилли.\nОзодлик: Хайрулланинг кайфиятлари яхшими? Кўринишлари қанақа?\n- Яхши. Бошида унча эмас эди. Анча ўзини тутиб олибди ишларга тушиб кетиб. Нима қилсин энди у ҳам? Мажбур ўтирибди. Иложи йўқ. Худо хоҳласа, яхшилик бўлиб қолади. “Она, хавотир олманг”, деяпти. Бу гал борганимда анча ўзини тутиб олибди. Биринчи борганимда қанақадир анча ўзини олдириб қўйган эди.\nОзодлик: Муқаддас опа, клубга раҳбарлик қилаяпти дедингиз. Қанақа клуб экан у?\n- Клуб экан. Клубда ишлаëтган экан. Ижодкорлиги, ўзининг иши бўйича. Маданият клублари борку, маданият ходимлари, шунақа қилиб қўйибди. “Ўша ерда ишлаяпман”, деди. Ишга тушгандан кейин анча ўзини тутиб олибди. У ерда ҳам ижод билан шуғулланаяпти.\nОзодлик: Амнистияга тушганини Хайрулланинг ўзи айтдими?\n- Бизлар ундан олдин бордикку, мана газетада чиқди, радио, телевидениеда. Хайрулланинг статяси шундоқ тушиб турибди, Худо хоҳласа. Бешинчи бандими, нечанчи банди дадаси? (Шу ерда Хайрулланинг дадасининг бешинчи деган овози эшитилди) Бешинчи банди тўғри келиб турган экан. 244-модданинг бешинчи банди бўйича биринчи қамалганлар илинган дейилган. Шунга тўғри келаяпти. Шунинг учунн чиқиб қолади, деб ўтирибмиз. Кечирим хатлари ëзган экан ўғлим у ëққа. Кечирим хати ëзган экан тепага. Додамизга кечирим хати ëзган экан. Ҳеч айбим йўқ деяптию. Шунда ҳам “агар нима бўлса, кечиринглар”, деган экан. Бу ердан жавоб борган экан у ëққа. Турмага жавоби борган экан. “Кўриб муассаса ҳал қилинсин”, дебди. “Авф этилсин, кўрилсин теширилиб комиссиялар”, дейилган. Зора шуларга инсоф берсин, деб ўтирибман қизим. Хатлар ëзган тепага. Ўзи ëзган экан президентимизга. “Худо хоҳласа, кечириб қолар. Шунча одамни кечирганку”, деб ўтирибман. Нима қилай, деди Хайрулла Ҳамидовнинг онаси Муқаддас опа.\nАнгорликлар кечаси чироқ ёруғида пахта теришаяпти\nСурхондарёнинг Ангор туманидан қўнғироқ қилган бир отахон Ангордаги пахта мавсумида кузатилаётган “ҳангомалар”ни тилга олади. Унга кўра, тўртинчи синф ўқувчилари ҳам пахта даласига ҳайдалиб, ангорликлар кечаси машина чироғи ёруғида пахта теришга мажбурланаяпти.\n- Ангор районида ҳозир пахтани тўртинчи синф болалари ҳам тераяпти, ўқитувчилар ҳам тераяпти.\nОзодлик: Тўртинчи синфлар ҳам пахтадами?\n- Тўртинчи синф, бешинчи синфлар ҳам пахтада. Кечаси соат 1-2гача пахта заводда разбор бўладида. Ҳокимнинг ўзи қатнашади. У ерда ҳамма фермерлар бўлади, мактаб директорлари, маҳалла комитети раислари, пахтага алоқадор ўрмалаб юрган мен раҳбар деганларнинг ҳамамси пахта заводга тўпланадида, нормани бажармаганини чекалаб автобусга миндириб олиб бориб пахтзорга, свет ëқиб, ўқитувчиларга, врачларга, ким олдидан келса, илашганига ҳаммасини машинага босадида, тракторнинг светини ëқдириб кечаси пахта тердиради.\nОзодлик: Кечаси машинанинг светини ëқиб пахта теришаяптими?\n- Ҳа. Кечаси машинанинг, тракторнинг, автобуснинг светини ëқиб қўядида, пахта тердиради. Прокурор, началник милиция, ҳокимнинг ўзи туради. Энди маҳаллаларга шундай солиқ солиб ташлаган. Мана маҳаллага мой беради, ун берадику. Ҳар бир нафақа олаëтган болали хотинга “10 килодан пахта териб берасан ëки 1000 сўмдан пул берасан” дейди. 1000-1500 сўмдан пулини оладида, кейин маҳалладаги ўзининг норма унини беради, мойини беради. Агар 1000 сўмдан пул бермаса, ҳар кун 10 килодан пахта териб бериши керак. Пулини бермаса ëки пахта териб бермаса, унини ҳам бермайди, мойини ҳам бермайди, нафақа пулини ҳам бермайди. Бизнинг Ўзбекистоннинг тизими қайси тизимга киради ўзи? Капитализмми, социализмми, бюрократизмми, дейди ангорлик отахон.\nТожикистондан қўнғироқ қилган Нодир исмли тингловчи, асли Қирғизистонннинг Ўш вилоятидан. Нодир ака жорий йилнинг июн ойидаги Ўш қирғинидан кейин оиласи билан Тожикистонга қочиб кетганини ва Қирғизистонга қайтиш нияти йўқлигини айтади.\n- Биз асли ўшликлармиз. Қирғизистондан қочиб келганлармиз. Тожикистонда турибмиз.\nОзодлик: Қачон қочиб келгансизлар?\n- Июл ойида келганмиз. Оилам билан қочиб келганман.\nОзодлик: Нима учун Тожикистонга қочдингизлар?\n- Чунки Тожикистонда нисбатан стабилнийлик бор эди. Кейин беженецларни қабул қилишга шароитлари сал бўлса ҳам тинчлик бўлганлиги учун шу ерга келдик.\nОзодлик: Энди Қирғизистонга қайтмоқчимисизлар?\n- Йўқ, ҳали-бери яқин орада қайтиб бориш ниятимиз йўқ.\nОзодлик: Нима қилмоқчисизлар?\n- Ҳозир бу ерда туриб "беженец", деган мақомни олиб, юртимизга бориш ниятимиз йўқ. Аслида бу ернингми бошқа ернингми гражданлигини олиб, ишлаб, Қирғизистонда барқарорлик бўлгандан кейин кетамиз, дейди Нодир ака.\nЎзбекистон билан фахрланаман\nНаманганнинг Поп туманида яшовчи Ихтиёржон мустақил Ўзбекистоннинг 19 йил давомида эришган ютуқлари билан фахрланишини айтиб, Ўзбекистон бундан кейин ҳам катта муваффақиятларга эришишидан умидворлигини айтади.\n- Худога шукур қиламиз. Мисол учун бизнинг юртдошлар шунчалик шукур қилиши керакки, биз давлатимизнинг, республикамизнинг тинчлигига шукур қилиб яшашимиз керак. Бирни кўриб фикр қил, бирни кўриб шукур қил, дейдику. Барча юртдошларимизга айтаманки, ватанимизда қилинаëтган бунëдкорликлар, яхши ишларга ҳамма бир ëқадан бош чиқариб ҳаракат қилсак, Худо хоҳласа ҳаммаси яхши бўлади. Мана Худога шукур 19 йилда мана шунча ўзгариш бўлган бўлса, бундан кейин Худо хоҳласа, бундан ҳам зўр бўлади. Турмуш ҳаëтимиз янада яхшилашади. Ҳеч нарса тўла-тўкис бўлмаган, бўлмайди ҳам. Тўғри, ҳамма нарсада камчилик бўлади. Аста-аста ўзимизга боғлиқ. Мана шу камчиликларни бартараф қилиш ўзимизга боғлиқ, дейди поплик Ихтиёржон.


hidoyat.uz – “Мовароуннаҳр” нашриётининг сайти - Аллоҳга етишмоқ йўли\nАллоҳга етишмоқ йўли\n2018 йил 16 март\nҲазрат Жунайд Бағдодий раҳматуллоҳи алайҳ айтади: Аллоҳнинг йўлида юриш учун шу нарса зарурки, бир қўлда Аллоҳнинг китоби бўлсин ва иккинчи қўлда Расулуллоҳ соллаллоҳу алайҳи васалламнинг суннатлари бўлсин. Шу иккиси қўлида бўлган банда, албатта, Аллоҳ таолога етишади.\nБоязид Бистомий раҳматуллоҳи алайҳ айтади:\nЯъни: “Аллоҳга етишишнинг йўллари халойиқнинг нафаслари ададичадир“. Бироқ, Аллоҳга етишишнинг барча эшиклари ёпилгандир. Фақат бир эшик очиқ ва у Расулуллоҳ соллаллоҳу алайҳи васалламга эргашиш эшигидир. Яъни, кимки Расулуллоҳ соллаллоҳу алайҳи васалламга эргашса, айнан ўша Аллоҳга етишади.\nҲазрат Мавлоно Шоҳ Фазлурроҳман раҳматуллоҳи алайҳ айтади: “Келинг, биз сизга бир ноёб усулни айтиб берайлик. У шуки, биз нима иш қилсак ҳам, унда суннатга диққат қилайлик. Масалан, Расулуллоҳ соллаллоҳу алайҳи васалламнинг суннатлари деб билиб, қачонки, таом есак, у ҳолда чўккалаб ўтириб ёки бир оёқни кўтариб (тиззани букиб) ейлик. Худди шундоқ ухлаш учун ётсак, ўнг ёнгбош тарафга қараб ётайлик, бу Расулуллоҳ соллаллоҳу алайҳи васалламнинг суннатларидир. Айни шундай ҳар ишни қалбда бу Аллоҳнинг Ҳабибининг суннати деб ҳозир қилиб қилайлик. Бир неча кун шундай қилиб олсин, шунда у комил валий бўлиб кетишига, мен масъулман. فاتبعوني\n“Бас, менга эргашинг“нинг маъноси айнан шудир.\nМанбалар асосида “Ҳазрати Али” жоме масжиди имом ноиби Абдулқаййум Комил таржима тайёрлади\n694 марта ўқилган.


Нуробод тумани Кенгашининг сессияси | Кенгаш томонидан қабул қилинган ҳужжатлар | Самарқанд вилояти ҳокимлиги\nНуробод тумани Кенгашининг сессияси\n7 июнь куни халқ депутатлари Нуробод тумани Кенгашининг навбатдан ташқари сессияси бўлиб ўтди.\nВилоят ҳокими ўз маърузасида туманда амалга оширилаётган ислоҳотлар натижаларига батафсил тўхталди, эришилган натижалар ва йўл қўйилган камчиликларни таҳлил қилди.\n- Қабул қилинган Ҳаракатлар стратегияси асосида Президентимиз Шавкат Мирзиёев раҳбарлигида амалга оширилаётган кенг кўламли ислоҳотлар барча жойларда ўзининг самараларини бермоқда, – деди вилоят ҳокими. – Олиб борилаётган ана шу ислоҳотлардан кутилаётган пировард натижа, энг аввало, халқимизни ўз ҳаётидан рози қилиш, уларга муносиб турмуш кечириши учун янада кўпроқ қулайликлар яратиб беришга қаратилган.\nАммо Нуробод туманининг масъул раҳбарлари замоннинг бугунги ўзгаришларига, соат сайин ривожланиб бораётган ҳаёт маромига жавоб бера олмадилар.\nЯйлов майдонлари етарли бўлган, 72,5 минг бош қорамол, 556 минг бош қўй-эчки парваришланаётган, 3,3 минг тонна гўшт ва 41 минг тонна сут етиштираётган туманда чорва маҳсулотларини қайта ишлайдиган бирорта ҳам корхона мавжуд эмас. Туманни ижтимоий-иқтисодий ривожлантириш дастурини шакллантиришда мутасаддилар гўшт ва сут маҳсулотларини қайта ишлайдиган корхона ташкил этиш борасида битта ҳам лойиҳа киритмаган. Терини қайта ишлайдиган ёки чарм-пойабзал маҳсулотлари ишлаб чиқарадиган корхона йўқ.\nТадбиркорларга етарли шарт-шароит яратилмаганлиги оқибатида биргина жорий йилнинг биринчи чорагида 12 та субъект фаолиятини тўхтатган, рўйхатга олинганларининг 10 фоизи турли сабабларга кўра ишламаяпти.\nХудди шунингдек, Нурободда етиштирилган мева-сабзавот маҳсулотлари қайта ишланмайди. Цемент, мармар, оҳак, гипс, бўр каби қурилиш материалларининг бой табиий минерал хом ашё захираси бўлса-да, уларнинг атиги 0,1 фоизидан фойдаланилмоқда.\nТуманда биринчи чоракда саноат салоҳиятини ривожлантириш дастури доирасида битта ҳам лойиҳа фойдаланишга топширилмаган, туман ҳокимлиги бу борада лойиҳа режалаштирмаган ҳам. 2015-2016 йилларда ишга туширилган 10 та лойиҳа ҳам турли сабаблар билан маҳсулот ишлаб чиқармаяпти.\nАҳолига малакали ва тез тиббий ёрдам кўрсатиш савияси паст. 2015 йилда фойдаланишга топширилиши лозим бўлган тумандаги ягона маданият ва аҳоли дам олиш масканидаги ишлар ҳалигача якунига етмаган.\n2017 йилдан буён Ўзбекистон Республикаси Президентининг виртуал қабулхонасига нурободликлар томонидан йўлланган 304 мурожаатнинг 144 тасига белгиланган муддатларда жавоб қайтарилмаган.\nСессияда ташкилий масала кўрилди. Бахтиёр Эргашев ўз аризасига биноан Нуробод тумани ҳокими вазифасидан озод этилди.\nВилоят ҳокими тавсиясига кўра, шу пайтгача Ўзбекистон Республикаси Олий ва ўрта таълим вазирлиги, ўрта-махсус касб ҳунар таълими маркази ҳузуридаги ахборот методик хизмати ахборот методик таъминлаш бўлими бошлиғи вазифасида ишлаб келаётган Зоиров Фахриддин Абсаломович Нуробод тумани ҳокими этиб тасдиқланди.\nСессияда туман фаоллари ва депутатлар сўзга чиқиб, вилоят ҳокимининг маърузасида тилга олинган камчиликлардан тегишли хулоса чиқаришни, туманни ижтимоий-иқтисодий ривожлантириш учун фидойилик кўрсатиб, меҳнат қилишларини билдирдилар.\nЗоиров Фахриддин Абсаломовични Самарқанд вилояти Нуробод тумани ҳокими этиб тайинлаш тўғрисида\n1.ЗОИРОВ Фахриддин Абсаломович\nСамарқанд вилояти Нуробод тумани ҳокими этиб тайинлансин.\n2. Ушбу масала халқ депутатлари Нуробод тумани Кенгашининг навбатдаги сессияси тасдиғига киритилсин.\n2017 йил, 7 июнь\nОхирги ўзгариш: 13/06/2017 17:41. Кўрилганлиги: 2034\nМатериал манзили: https://samarkand.uz/local_council/council_documents/nurobod-tumani-kengashining-sessiyasi


Бугун, 15 январь куни Россия президенти Владимир Путин Федерал йиғилишга (парламент) мурожаат қилди. У мурожаатномасида конституцияга президент ва ҳукуматнинг бошқа институтлари ўртасида ваколатларни қайта тақсимлашни назарда тутувчи ўзгартиришларни таклиф қилди. Путин бугунги мурожаатида яна қандай мавзуларни тилга олди?\nПутиннинг сўзларига кўра, у 1993 йилда қабул қилинган конституция ўрнига янгисини ишлаб чиқишга зарурат кўрмаяпти, шу билан биргаликда, у мамлакатнинг асосий қонунига айрим ўзгартиришлар киритиш зарур деб ҳисоблайди.\nКонституцияни ислоҳ қилиш бўйича\nХалқаро ҳуқуқ Россия қонунлари устидан тўлиқ устуворликка эга бўлмаслигини Конституцияда мустаҳкамлаб қўйиш.\nМамлакатда 25 йилдан кам бўлмаган вақт мобайнида яшаган ва ҳеч қачон хориж фуқаролигини ёки хорижда вақтинчалик яшаш ҳуқуқини олмаган шахслар Россия президентлигига сайланиши мумкин.\nРФ регионлари раҳбарлари, парламент, ҳукумат аъзолари ва судьялар ҳам бошқа давлат ҳудудида доимий яшашга рухсат берувчи ҳужжатга эга бўлмаслиги даркор.\nПрезидент лавозимини бир киши кетма-кет икки мартадан ортиқ эгаллаши мумкин эмаслиги борасидаги меъёрни ўзгартириш мумкин.\nБош вазир, унинг ўринбосарлари ва вазирларни давлат думаси тасдиқлаши лозим.\nПрезидент давлат думаси томонидан тасдиқланган номзодларни рад қила олмайди, аммо бош вазир, унинг ўринбосарлари ва вазирларни бўшата олади.\nКуч ишлатиш органлари раҳбарлари ва ҳудудий прокурорларни тайинлашда президент федерация кенгаши билан маслаҳатлашиши шарт бўлади. Бу тузатишлар бўйича умумхалқ овоз бериш жараёни ўтказилиши лозим.\nДемография ва таълим бўйича\nОналик капитали биринчи фарзанд учун ҳам тўланади. Унинг миқдори — 466 минг рублни ташкил этади. Иккинчи фарзанд учун 616 минг рубль тўланади.\nКам таъминланган оилалар уч ёшдан етти ёшгача бўлган фарзандлари учун ойлик нафақат олади. 2020 йилда яшаш минимумининг ярми миқдорида, келгусида яшаш минимумининг тўлиқ миқдоригача оширилиши мумкин.\nБарча 1-4-синф ўқувчилари мактабда бепул овқатланади. Синф раҳбарлари 5 минг рубль устама олади.\nОлий ўқув юртларида бепул ўринлар сони оширилади.\nУшбу таклифлар ортидан бош вазир Дмитрий Медведевнинг ҳукумати тўлиқ таркибда истеъфога чиқди. Путин Медведев учун Хавфсизлик кенгаши раиси ўринбосари лавозимини таклиф қилди.\nЭслатиб ўтамиз, Владимир Путин ўтган йил декабрда ўтказилган матбуот анжуманида конституцияга ўзгартириш киритилиши эҳтимоли тўғрисида гапирганди. Аммо ўшанда гап фақатгина президентлик муддати тўғрисидаги моддадан «кетма-кет» деган сўзни чиқариб ташлаш ҳақида борганди.


Бозорларда «арава хизмати»ни тартибга солиш таклиф қилинмоқда\n13:02 / 02.07.2019\n“Менинг фикрим” жамоавий мурожаатлар порталида бозорларда “арава хизмати”ни тартибга солиш ҳақида петиция эълон қилинди.\n“Бугунги кунда бозорларимизда йўқ нарсанинг ўзи йўқ. Айниқса, ёз мавсумида бозорларимиз янада тўлиб, баракали бўлади. Мана шундай манзарани бузадиган бир ҳолат борки, уни албатта тартибга солиш лозим. Бу бозорлардаги арава хизматларидир”, - деб ёзади мурожаат муаллифи.\nҚайд этилишича, араваларнинг тартибсиз ҳаракати натижасида турли ноқулайликлар ва кўнгилсиз ҳолатлар юзага келиши табиий. Бундай ҳолатларни кўрган туристларнинг ҳам бозорлар ҳақидаги фикрлари салбий тарафга ўзгариши мумкин экани айтилади.\nБундан ташқари, арава хизмати учун тўловларнинг аниқ белгиланмаганлиги ҳам харидорларнинг норозилигига сабаб бўлмоқда. Қайсидир араванинг бир соатлик хизмати учун ўн минг берсангиз, бошқаси худди шу хизмат учун йигирма, ҳаттоки, ўттиз минг сўмгача ҳақ сўрайди.\n“Юқоридагиларни инобатга олган ҳолда, барча бозорлардаги арава хизматини тартибга солиш ва уларнинг хизмати учун “фойдаланилган вақт доирасида ягона тўлов ставкалари”ни жорий этишни таклиф қиламиз”, - дейилади петицияда.\nСўмнинг график кўринишини жорий этиш таклиф қилинмоқда\nСветофорлар ишлаш вақтини узайтириш таклиф қилинди


R S2021-04-10T19:15:33+05:0010 Aprel, 2021|Олтин қалам|\nТашқи меҳнат миграцияси агентлиги орқали Россияга ишлагани борган ўзбекистонликлар Kun.uz’га мурожаат қилди. Улар яшаш шароитлари ва маошлар ваъда қилингандек эмаслиги, ходимлар манфаатига зид меҳнат шартномалари тузилаётганини айтишмоқда. Kun.uz ватандошлар мурожаати юзасидан суриштирув олиб борди.\n2020 йилнинг ноябрь-декабрь ҳамда жорий йилнинг январь-февраль ойларида Ташқи меҳнат миграцияси агентлигининг ижтимоий тармоқлардаги саҳифаларида Россияда қурилиш соҳасида ишлашни истаганлар учун танлов эълон қилинди. Унда «ПИК Индустрия» АЖ, «Техстрой» ва «Ант Япи», «СтройКрафт» қурилиш корхоналари иш бериши маълум қилинганди.\nШундан сўнг, босқичма-босқич танловлар ўтказилиб, ўзбекистонлик меҳнат муҳожирлари навбат билан Россияга йўл ола бошлади. Хуллас, агентликнинг ижтимоий тармоқлардаги саҳифаларида ўзбек меҳнат мигрантларининг Россияга ишга кетаётганлиги ҳақидаги хабарлар пешма-пеш ёритилди.\nБироқ, бироз вақт ўтгач, Россияга кириб борган меҳнат мигрантларидан Kun.uz’га шикоятлар кела бошлади. Бу борада хориж ОАВлари ҳам мигрантлар дуч келаётган масалаларга доир хабарлар тарқатди. Хусусан, BBC ўзбек хизмати бу ҳақда икки бор хабар берган бўлса, Youtube тармоғидаги Александр Ким каналида мигрантлар ҳуқуқи бўйича юрист Валентина Чупикнинг ўзбекистонликлар билан учрашуви 2 қисмда эълон қилинди.\nДастлаб, «ПИК Индустрия» АЖ, «Техстрой» каби қурилиш корхоналарининг меҳнат мигрантларига таклифлари қандай бўлганига тўхталсак.\nТаҳририятга келиб тушган ҳужжатларда таъкидланишича, «ПИК Индустрия» АЖ ўзбекистонлик меҳнат мигрантларига 8 соатдан ҳафтасига 5 кунлик иш куни тартибига 60-100 минг рубль миқдорида иш ҳақи ваъда қилган бўлса, «Техстрой» мутахассисликларга қараб, 60-110 минг рублгача иш ҳақи берилишини билдирган.\nБиз билан боғланган меҳнат мигрантларининг барчаси бу гаплар фақат оғзаки айтилганини, танишиш учун берилган айрим қоғозлар имзо қўйдириб олингач, Ўзбекистоннинг ўзидаёқ қайтариб олинганини айтишди.\nБиз «ПИК Индустрия» вакили билан Telegram саҳифаси орқали боғланишга ҳаракат қилиб кўрдик, бироқ ушбу корхонада ишлашини таъкидлаган ходим саволларимизни жавобсиз қолдирди.\nХўш, Ташқи меҳнат миграцияси агентлиги орқали Россияга юборилган ватандошлар нимадан норози ўзи?\nТаҳририятга юборилган лавҳалар ва аудиохабарларда карантин вақтидаги яшаш шароитларининг ёмон эканлиги, ходимлар манфаатларига зид бўлган меҳнат шартномалари тузилаётганини таъкидлашди. Айримлари 3 ой мобайнида ишга жалб қилинмаганликларини айтишди. Шунингдек, баъзи пули йўқ муҳожирлар 28 минг рублгача банкдан кредит олишга мажбурланганлиги айтилади. Патент олгандан сўнг, иш берувчи билан меҳнат шартномасини буза олмасликлари, акс ҳолда ватанга депорт қилиниши ҳақида огоҳлантиришлар берилгани хусусида сўз борган.\nБундан ташқари, Ўзбекистонда бўлиб ўтган танлов чоғида ўз ишининг усталари, рус тилини яхши тушунадиган мутахассислар танлаб олинганига қарамай, ёрдамчи ишчи сифатида шартнома қилинган ҳамда уларга 24 минг рубл атрофида иш ҳақи тайинланган.\nРоссияда меҳнат мигрантлари ҳуқуқларини ҳимоя қилиш билан шуғулланувчи Валентина Чупик ўзбекистонликлар билан учрашувида мутахассис билан келишувларнинг айрим бандларида мажбурий меҳнат аломатлари борлигини айтган эди.\nФуқаролар Ўзбекистоннинг ўзида агентлик хизматлари учун 245 минг сўм, ПЦР тест учун 240 минг, қон таҳлилига 267 минг сўм тўлаган бўлса, бир томонга авиачипта бир киши учун 4 млн 500 минг сўмга тушган.\nБиз авиачипталарни сотган ва чартер рейсларни ташкил этган «Панорама болалар уйи» МЧЖга боғланиб, улардан қуйидаги саволларга жавоб беришларини сўрадик. Бироқ, нима учундир, рус иш берувчи компанияларининг Ўзбекистондаги вакили ҳисобланган фирмага борган Kun.uz мухбири Анвар Мустафоқулов таҳдидга учради.\nШундан сўнг, «Панорама болалар уйи» МЧЖ раҳбари ўринбосари телефон орқали алоқага чиқиб, ҳар қандай саволга таҳририятнинг Тошкентдаги офисига келиб жавоб беришга тайёр эканликларини маълум қилди. Аммо, учрашув белгиланган вақтга (20 март) фирма вакиллари ташриф буюришмади. Шунга кўра ушбу фирмага аввал ҳам йўлланган саволларимиз ҳамон актуал бўлиб қолмоқда.\nХўш, меҳнат мигрантлари дуч келган муаммолар бўйича ҳуқуқшунослар қандай фикрда? Ҳуқуқшунос Насим Абдуллаев бу борадаги ўз фикрлари билан ўртоқлашди.\nАлбатта, ҳар бир масалада танганинг иккинчи томони ҳам бўлади. Иккинчи томонни эшитиш эса мавзуни янада кенгроқ тасаввур қилиш имконини беради. Шу мақсадда, Ташқи меҳнат миграцияси агентлиги Матбуот хизмати раҳбари Ортиқхўжа Норов ҳамда агентлик юридик бошқармаси бошлиғи Камола Шукуровага мурожаат қилдик.\nТММА матбуот хизмати раҳбари Ортиқхўжа Норов\nТММА юридик бошқармаси бошлиғи Камола Шукурова\nТомонлар фикри ҳамда мигрантлар дуч келаётган муаммолар билан танишдингиз. Биз эса, эътиборингизга ишчиларнинг асосий талабини ҳавола қилмоқчимиз. Улар ўзларига бериладиган иш ҳақи мукофот пули-ю, ортиқча топшириқни бажарганлик учун тўланадиган ҳақ қанча бўлса, барчасининг меҳнат шартномасида қайд этилишини хоҳламоқда. Шартномада 24 минг ёзилиб, мукофот сифатида қўшимча тўлов қилинишини жиддий қабул қилишмаяпти. Чунки, бажарилган иш учун қўшимча тўлов қилиш, режани бажарганлик учун мукофот пули бериш-бермаслик иш берувчининг истагига боғлиқ бўлади.\nДемак, ўзбекистонлик меҳнат мигрантларининг талаби жуда оддий. Энди буни биргаликда, томонлар музокаралари орқали ҳал қилиш қолган, холос.\nШу ўринда, яна бир жиддий масала кун тартибига чиқадики, меҳнат мигрантларининг ҳуқуқий билимини янада ошириш даркор. Уларни хорижга ташкилий равишда жўнатиш тартибини ҳам танқидий кўриб чиқиш керак бўлади. Ўйлаймизки, Бандлик ва меҳнат муносабатлари вазирлиги делегациясининг шу ҳафтада Россияга уюштирадиган хизмат сафарида барчаси жой-жойига тушади.\nO'rtacha baholar 4.2 / 5. Baholaganlar soni: 50


Хиёнатдан омон қолмаган Омон полвон | Azon.uz - Ахборот-таҳлилий портал\n2757 19:05 07.10.2021\nОмон полвон Фарғона водийсида советлар истилосига қарши миллий озодлик ҳаракатининг раҳбарларидан бири. У 1856 йилда Наманган вилояти Хизробод қишлоғида туғилган. 1918 йил бошларида большевиклар зулми ҳаддан ошгач, Фарғона водийсида қизил армияга қарши қуролли ҳаракат бошлаган 9 ҳарбий қўмондоннинг бири бўлди. Буюк қўрбошилар Мадаминбек ва Шермуҳаммадбекнинг ҳарбий топшириқларини бажариб, 2500—3000 нафар йигитга бош бўлган. Дадабой (Тўрақўрғон) ва Мақсуд (Уйчи) унинг энг яқин қўрбошилари саналган. Беш йил давомида “қизиллар”га қарши ғазот олиб борган Омон полвон Норин дарёсидан Чустгача бўлган ҳудудни ўз назоратига олган эди.\nОмон полвон Мавлонқул ўғли болалигидан бир сўзли, мард йигит бўлиб улғайди. Кураш тушиб, от чоптириб элнинг назарига тушди. Халқнинг ҳурматини қозонган Омон полвон Қўқон хонлигининг энг таниқли эшонларидан Ҳожи Муҳаммад Аминбекнинг фатвоси билан мироббошиликка тайинланади. Айтишларича, чор атрофда донғи чиққан Омон полвон Қўқон томонда катта бир улоқда ютқазиб, улоқни олдириб қўяди. Икки оти билан ҳам соврин ололмагач, шерикларини ташлаб ортга қайтади. От чоптириб Балиқчига яқинлашганда йигитлари билан Андижондан қайтаётган янги ҳоким – ёш Турдиалибойваччани кўриб қолади. Улар билан саломлашиб, “бек, отларим ярамади саманингизни беринг шаънимни тиклаб олай” дейди. Бек шарт отидан тушиб, узоқ йўлдан ўзи ҳам оти ҳам терлаб пишган Омон полвонга саманнинг жиловини тутқазади. Ҳамроҳлари “бек, шундай қиммат отни бир оғиз сўзга бервордингиз-а” дейишади. Бек: “Омон полвон олдимизга умид билан келаётган эди. Худо манзилини яқин қилди, йўлимиздан чиқди. Бизга полвоннинг шаъни керак. У юртнинг шаънини ҳимоя қилади. Бу бир от экан-ку, йигитнинг шаъни минг отлардан қиммат туради”, деган экан. Омон полвон саманни миниб Қўқон томонга чоптириб кетади. Етиб бориб улоқнинг сўнгида энг катта ютуқлаини бир неча бор олиб, ғолиб бўлиб қайтади. Саман ўзи улоқ олдида тиз чўкиб туриб, отлар орасидан ёриб чиқиб кетар экан. Отнинг катталигидан ўрта бўйли кишилар мина олишмаган экан.\n1918 йил Туркистон Мухторияти қонга ботирилгач, большевик қизил аскарлар ва арман дошноқларининг қирғинбаротлари авж олиб, элнинг мислсиз қони тўкилишига сабаб бўлди. Мана шундай талотўп замонда Хизробод қишлоғида мироббоши вазифасида бўлган Омон полвон халқ ҳимояси учун қўлига қурол тутишга мажбур бўлади. Зархонга келган пири Ҳожи Муҳаммад Аминбек эшон унга милтиқ ва бир неча йигит беради. Унга қўрбоши унвони ва халқдан солиқ йиғиб олиш ҳуқуқини берувчи фатво ёзиб, ўз муҳрини босади. Шундан сўнг Омон полвон ҳам Туркистон миллий озодлиги учун ҳаёт-мамот жангига кирган истиқлолчилар сафидан ўрин олди. Аввал Муҳаммад Аминбекнинг буйруғи билан Наманган Андижон ўртасидаги темир йўлни бузди. Муҳаммад Аминбекнинг Наманганга юришида иштирок этиб, ўз йигитлари билан Наманган шаҳрининг вокзал томонини қизил аскарлардан тозалашга бош-қош бўлади. Тўрақўрғонлик Дадабой қўрбоши ва уйчилик Мақсуд қўрбошилар унинг энг яқин сафдошлари эди. Бундан ташқари яна ўнлаб майда ўзбек ва қирғиз қўрбошиларга раҳбарлик қилиб, жами йигитлари сони 2500-3000 нафарга борарди. Мадаминбек шаҳид бўлганидан сўнг Шермуҳаммадбекнинг раҳбарлиги остида бўлди. 1922 йилда Омон полвон Мавлонқул ўғли Норин дарёсидан Чустгача бўлган ҳудудларни ўз назоратига олади. Бироқ, ҳарбий қонунларни назар писанд этмаган большевик маъмурлари уни синдириш учун ҳар қандай тубанликдан қайтмадилар. Аввал, доимий қочқинлардан толиққан турмуш ўртоғи Қорасоч бегимни, сўнг уни қидириб келган ягона ўғлини ҳийла билан ҳибсга олади. Шунда Омон полвон “битта-ю битта ўғлим, шуни қайтариб берсаларинг бердинглар, бўлмаса ҳаммангнинг каллангизни оламан” деб таҳдидли хитобнома йўллайди. Аввал аёлини, кечга яқин ўғлини икки қизил аскар қайтариб олиб келади. Бироқ, советларнинг тинимсиз фитналари ва оғир шароит йигитларни ўта толиқтирган эди. Натижада қаршилик кучлари ўртасида парчаланиш кучаяди. Айниқса 1922 йил унинг қароргоҳига келган Ҳожи Муҳаммад эшонни Аҳмадбек полвон деган қўрбоши “ҳукумат тарафидан юборилган хоин” деган бўҳтон билан отиб ташлайди. 86 ёшли элнинг ардоғидаги пир инсоннинг Омон полвоннинг қароргоҳида ҳалок бўлиши ҳам унинг эл орасидаги обрўсига катта зарар етказади. Бунинг устига ёши улуғлиги туфайли соғлиғи ҳам ёмонлашиб бел оғриғи туфайли отнинг устида ўтиришга қийнала бошлайди. Шунда 1922 йилдан қўли остида бўлган Ёқуббек Парпибоевга Қуръонни қўйиб аҳд-паймон билан ота-бола киришгач, ўзининг йигитлари ва Хизрободда яшириб қўйган 40 дона милтиғини топширади. Омон полвон шундай кунларнинг бирида собиқ дўсти мулло Нурқул мироббошининг яраш оши таклифига рози бўлади. Аслида мулло Нурқул анча вақтдан буён большевикларнинг махсус бўлимидан қурол-яроғ ва вазифа олиб Омон полвоннинг изига тушган эди. Ёқуббек ҳам мулло Нурқулнинг фитнасига рози бўлиб хиёнат йўлини тутади. Улар 1923 йил 24 май куни қўрбоши Омон полвонни боғлаб ҳукуматга топширишга қарор қилади. Бу хиёнатдан хабар топган Баёз қўрбоши Ёқуббекдан Омон паҳлавонни қўйиб юборишини талаб қилади. Бироқ, бу вақтда Ёқуббекнинг акаси Аҳмадбек аллақачон қизил аскарларни олиб келган эди. Шу тариқа умрининг 25 йилини мироблик қилган, кураш ва улоқларда ҳалол ғалабаси билан халқ олқишини олган, озодлик учун жангларда жон олиб жон бериб душманларининг ҳам эътирофини топган бир инсон макр-ҳийланинг, адоват ва хиёнатнинг қурбони бўлди.\n1923 йил 27 май куни Омон полвонни топширганлиги эвазига катта унвон ва имтиёзлар илинжида гарнизонга борган Ёқуббек Парпибой ўғли ҳам йигитлари билан ҳибсга олинган...\nКўп куттирмай 1923 йил 11 июнь куни Наманганнинг “Шарқ” театри биноси Омон полвоннинг судини кўришни истаган томошачилар билан тўлди. Суд раис, аъзолари, қораловчилар, ҳатто “ҳимоячи”лар бўлган суд театри уч кун давом этди. Омон полвон Мавлонқул ўғли, Ёқуббек Парпибоев, шунингдек, Абдуғаффор Холиққулбоев, Отақул Дарвеш ўғли, Ҳакимбой Абдибой ўғли, Худойберди Дўстбой ўғлилар қора курсига ўтқазилди.\n13 июнь куни суднинг охирги мажлиси бўлди. Бу ҳақда ўша пайтда чиққан “Фарғона” газетаси шундай деб ёзган:\n“...Бутун кишилар оёқ узра турган ҳолда маъюбларнинг гуноҳларига яраша ҳукмлари эълон қилинур:\n1 – Омон полвон босмачилиқ ташкилоти тузулгонидан бери қилғон ишларини бирма бир айтиб чиқиб натижада жиноят қонунининг биринчи бобининг 72 инчи статиясига мувофиқ жазога ҳукм қилинур.\n2 – Ҳаким Абдибой ўғли 3) Абдуғаффор Холиққули ўғли 4) Худойберди Дўстбой ўғиллари ҳам суд вақтида бўйинларига қўйилган айбларига мувофиқ мазкур ҳукм билан жазога мустаҳиқ бўлсалар ҳам локин Абдуғаффор Холиққули бой ўғли ёш бўлиб очиқдан-очиқ босмачилиқ қилмағони учун ўз юртидан тўрт йил бадарға қилиниб мулк ва ашёси мусодара қилинмоқға; Худойберди Дўстбой ўғли ҳам мулк – ашёсидан маҳрум қилиниб 10 йил ҳибсга ҳукм қилинди.\nАммо Омон полвон билан Ҳаким Абдибой ўғлилари жиноят ва қилғон гуноҳлари ортуқ даражада бўлганликдан бутун бор-йўқлари мусодара ўзларини отишга ҳукм қилиниб ҳарбий ҳолатни назарда тутуб, 72 соат сўроқ берилмасдан ҳукм дарҳол ижро қилинур.\nАммо Ёқуббек билан Отақул Дарвеш ўғуллари ҳам босмачилиқ билан айбланганликлари сабабли 72-моддага мувофиқ ҳукмга мустаҳиқ бўлсалар ҳам локин гуноҳлари, ишлари очув бўлмаганлик сабабдан ишларини бутунлай ҳақиқат қилиб чиқмоқ учун особий отделга топширилур.\nОмон полвон билан Ҳаким Абдибой ўғлига ўз ҳукмлари билдирилганидан кейин икковининг қўлини орқасига боғлаб ўлим жазосидан қутулғон маъюблардан ажротуб особий отделга келтирилди.\nБунда бир оз турганидан кейин Наманганнинг шимол томонидаги адирга қараб ҳаракат қилинди. Отиш маросимига тахминан икки мингдан ортиқ халқ томошоға чиққан эди. Қабр Тайёр бўлганидан кейин маъюбларни олиб келиб особий отделнинг коменданти томонидан Омоннинг бўйнига наган билан бир ўқ қўйилди. У чўзулуб қолғондан кейин кейин Ҳакимбойни тўғрилаб унга ҳам қўйилди. Бундан кейин Омонга икки ўқ – Ҳакимбойга бир ўқ отилиб, қабрга ташлануб, устидан тупроқ тортилди.\nФарғонадаги босмачилиқ ҳаракатининг олти йиллиқ бир қаҳрамони бўлган Омон полвон можаросига шунинг билан хотима берилди”.\nШўро ҳукумати уларни “босмачи” деб номлаб ярим аср халқимизнинг миясига қуйган бўлса-да, биз учун Омон полвон, Муҳаммад Аминбек, Шермуҳаммадбек каби боболаримиз ҳақиқий озодлик учун, эрк учун курашган миллий қаҳрамонларимиз бўлиб қолаверади.\nБаҳром Ирзаев, тарих фанлари доктори\nТарих Махсус Полвон\n258 10:12 08.12.2021\n1010 11:22 07.12.2021


Материалда таъкидланишича, кўпинча айнан ушбу даврдан кейин одамларнинг таҳлиллари коронавирус мавжудлигини кўрсатади. Аммо, олимлар бу хавфли эмас деб ҳисоблашмоқда, чунки тест вирус геномининг ҳаётийлигини эмас, фақат бир қисмини аниқлайди.\nТадқиқот давомида олимлар одам аломатлар бошланганидан 11 кун ўтгач, юқумли касалликдан халос бўлишини аниқлашди.\nҲозирча Сингапур Соғлиқни сақлаш вазирлиги бундай концепцияни қабул қилмади. Беморнинг аҳволи соғлом деб тан олиниши ва касалхонадан чиқарилиши учун мамлакатда иккита салбий тестни ўтказиш зарурати тўғрисидаги норма ҳанузгача мавжуд.\nКиритилди: 22:48 23.05.2020. Ўқилди: 1921 марта. Фикрлар сони: 0 та.\n"Бу бозор вирус учун тайёр ўчоқ-ку!": Қашқадарё ҳокими...


hidoyat.uz – “Мовароуннаҳр” нашриётининг сайти - Бир савол сўрасам\nБир савол сўрасам\nСавол: Намоз ўқиётганимизда хаёлларга турли фикрлар келади. Баъзида намозхон неча ракат намоз ўқиганини ҳам билмай қолади. Шу каби паришонхотирлик, эътиборсизлик билан намоз бузиладими? Намозда фикр чалғимаслиги учун нима қилиш керак?\nЖавоб: Намозхон намозни хушуъ билан ўқиса, бутун аъзолари ибодатга ғарқ бўлади. Намозда дунё билан боғлиқ фикрлар намозни ботил қилмайди. Аллоҳнинг улуғлигини ёдда тутиш, у Зотдан қўрқиш, фазлидан умидвор бўлиш ва ҳаё қилиш хушуъ билан намоз ўқишга ёрдам беради. Одатда қаттиқ товуш, шовқинлар намозда фикрни чалғишига сабаб бўлади. Нақшли жойнамозлар, чойшаблар, рўпарага осилга суратлар ҳам хаёлни чалғишига сабаб бўлиши мумкин. Намоз ўқишдан аввал уларни олиб ташлаш керак. Намозхон намозда турганида сажда қиладиган ўрнига қараб турса хаёли бўлинмайди. Деворга яқин жойда намоз ўқиш ҳам фикрнинг чалғимаслигига сабаб бўлади. Намоз ўқиётганда ўқиётган оятларни тушуниш, бажараётган амалларни фарз, суннатлигини билиш билан ҳам фикр бўлинмайди.\nНамозхон хушуъ қилишга қанча интилса, оладиган савоби ҳам шунга яраша бўлади, зеро Аллоҳ таоло бирор жонни тоқатидан ортиқ ишга буюрмайди.\nСавол: Ота ёки она болаларидан бирини бошқа фарзандларидан ҳадя ёки шунга ўхшаш нарса бериш билан устун қўйиши мумкинми?\nЖавоб: Фарзандлар ўзаро меҳрли, муҳаббатли, садоқатли бўлишлари учун тарбия чоғида улар ўртасида адолат ва тенликка имкон қадар риоя этиш талаб этилади. Нўъмон ибн Баширдан (розийаллоҳу анҳу) ривоят қилинади: «Нўъмонга отаси бир ғулом ҳадя қилди. Онаси: “Сен ўғлимга берган нарсангга Расулуллоҳни (соллаллоҳу алайҳи ва саллам) гувоҳ қилмагунингча бу ишинга рози бўлмайман”, деди. Ота ўғлининг қўлидан етаклаб Расулуллоҳнинг (алайҳиссалом) ҳузурларига борди. У пайтларда ўғли ҳали кичкина болакай эди. Бориб: “Эй Расулуллоҳ, бу боланинг онаси бинт Равоҳа бу ўғлига ҳадя беришим учун сизни гувоҳ қилишимни талаб қилаяпти”, деди. Расулуллоҳ (соллаллоҳу алайҳи ва саллам) унга: “Эй Башир, сени бундан бошқа боланг борми”, дедилар. У: “Ҳа”, деди. У зот: “Уларнинг ҳаммасига шундай ҳадя берасанми?”, дедилар. У: “Йўқ”, деди. У зот: “Бу дуруст эмас, бу ишингга мендан бошқани гувоҳ қил, мен зулмга, гуноҳга гувоҳ бўлмайман. Аллоҳдан қўрқинглар, фарзандларингиз ўртасида адолат қилинглар, улар сенга бир хилда яхшилик қилишлари сени хурсанд этмайдими?”, дедилар. У: “Ҳа”, деди. У зот: “Мен гувоҳлик бермайман дедилар».\nИмом Нававий (раҳматуллоҳи алайҳ) айтадилар: “Болаларидан бирини бошқасидан устун кўриш, фақат Шофиъий, Молик ва Абу Ҳанифа наздида макруҳ”, дейишган.\nТовус, Урва, Мужоҳид, Саврий, Аҳмад, Исҳоқ ва Довуд бу иш ҳаром дейишган. Улар Расулуллоҳнинг (соллаллоҳу алайҳи ва саллам) “Мен зулмга, гуноҳга гувоҳ бўлмайман” деган сўзларини далил қилишган. Шофиъий ва у киши билан ҳамфикр бўлганлар эса “Бу ишинга мендан бошқани гувоҳ қил” деганларини далил қилишган. Улар айтишади, агар бу иш ҳаром ёки ботил бўлганида Расулуллоҳ (соллаллоҳу алайҳи ва саллам) бу гапни айтмаган бўлар эдилар.\nФарзандларидан бири касал бўлса, ёки қарздор бўлиб, қарзини ёлғиз ўзи тўлай олмаса, бошқаларига бермай унга ҳадя ёки ёрдам бериш жоиз бўлади.\n1559 марта ўқилган.


Асал Шодиеванинг синглиси опаси унинг ҳаётини сақлаб қолгани ҳақида сўзлаб берди » Ўзбекистон янгиликлари – Zamin.uz\nАсал Шодиеванинг синглиси опаси унинг ҳаётини сақлаб қолгани ҳақида сўзлаб берди\n06 апрель 2017, 12:20\nЛатофатли актриса Асал Шодиева бугун таваллуд айёмини нишонламоқда. Шу муносабат билан актрисанинг дўстлари, яқинлари ва оила аъзолари Асални туғилган куни билан табрикламоқда, деб ёзади «Darakchi.uz».\nЖумладан унинг синглиси Робия Шодиева Instagram ижтимоий тармоғи орқали опасига аталган самимий дил изҳорини ёзиб қолдирди.\n“Ўтмишга назар ташлаб, сиз билан ўтган болалигим(У ҳақиқатдан ҳам бўлган)ни табассум билан ёдга оламан.\nКун бўйи кўчада ўйнаганларимиз, дўстларимиз билан картошка қовурганимиз, сайрга чиққанларимиз ёдимда. Онам эса биз бироз бўлса ҳам уйда ўтиришимиз учун бизга кучукчалар, қуёнчалар, балиқчалар ва ҳатто жўжачалар совҳа қилардилар. Ҳар йили лагердаги саргузаштларимиз-чи, бир сафар чўкиб кетишимга бир баҳя қолганида сиз мени қутқариб қолгансиз. Биз ҳар доим ота-онамиз олдида бир-биримизнинг айбларимизни яширардик. Уйда кўп гилос бўлишига қарамай, янги кўйлак кийиб, қўшнимизникига гилос ўғирлагани борганимиз ёдимда.\nМен болалигимдан акам бўлишини орзу қилардим. Сиз ҳар доим менга акам ўрнини босгансиз. Сиз ҳар доим тарафимни олар ва мени ҳимоя қилар эдингиз. Мендан бир ёшгина катта бўлсангиз ҳам ҳамма сиздан қўрқарди. Сиз ўша вақтларда чўқинтирган ота эдингиз. Бугун ҳар биримизнинг ўз оилаларимиз бор. Сиз ҳақиқий гўзаллик тимсоли, латофатли келинчак ва ғамхўр рафиқва бўлдингиз. Мен сиз ва сизни кўз қорачиғидек асровчи турмуш ўртоғингиз учун жуда ҳам бахтлиман.\nМен сенинг энг яхши талқинингни билмайман, бироқ энг яхшисига мунтазам интилиш мени илҳомлантиради. Сен-менинг ягонамсан, Сен-чунки сендан яқинроғим йўқ, Сиз-чунки Сизга бўлган ҳурматим чексиз. Туғилган кунингиз билан!”,—деб ёзади Робия Шодиева.\nЭслатиб ўтамиз, Робия бир вақтлар “Божалар” гуруҳининг аъзоси бўлган Шаҳзод исмли йигитга турмушга чиққан. Уларнинг Амир исмли ўғил фарзандлари бор.\nРобия ўз табригида Асал Шодиева унинг ўғли Амирни кўришга деярли ҳар куни келиши, ўз навбатида унинг ўғли Амир ҳам холасини кўрганида унга талпинишини ҳам баён қилган.\nЯнгиликлар » Маданият » Асал Шодиеванинг синглиси опаси унинг ҳаётини сақлаб қолгани ҳақида сўзлаб берди\n00:29 Шоҳруххонни қучоқлаб олган Асал Шодиева, Асал Шодиевани ўпмоқчи бўлаётган Зебо Наврўзова (Фото)


Энди “finlit.uz” мобил қурилмангизда! - Ўзбекистон Республикаси Марказий банки\nЭнди “finlit.uz” мобил қурилмангизда!\nЯнгиланган сана: 4 Авг 2021, 09:43\nЎзбекистон Республикаси Марказий банки молиявий саводхонлик бўйича мобил иловани Android ва iOS тизимлари фойдаланувчилари учун ишга туширди.\nМобил илова Ўзбекистон Республикаси Марказий банкининг молиявий саводхонлик бўйича finlit.uz расмий сайтига қўшимча бўлиб, ахборот-таълим веб-сайтининг барча маълумотлар ва интерактив хизматларини ўзида акс эттирган.\nҚизиқарли мақолалар, кўп бериладиган саволларга жавоблар, ўқув видео материаллари, қизиқарли лойиҳалар, интерактив хизматлар, глоссарий, фото галерея ва янада кўпроқ маълумотлар энди мобил қурилмангизда мавжуд.\n“finlit.uz” мобил иловаси ёрдамида фойдаланувчилар қулай интерфейсда қуйидаги кўплаб имкониятларга эга бўладилар:\nкредитлаш, омонатлар, бюджетни юритиш, молия бозори ва бошқа кўплаб мавзулардаги қизиқарли ўқув материаллари билан танишиш;\nкредит ва депозит калькуляторлари ёрдамида ҳисоб-китобларни амалга ошириш;\nмолиявий саводхонлик веб-сайтидаги янгиликлар ҳақида автоматик равишда хабарномалар олиш;\nfinlit.uz веб-сайтида жойлаштирилган барча ахборот базасидан маълумотларни излаш;\nсўров ва анкета сўровномаларидан ўтиш ва ҳоказо.\nФойдаланувчиларнинг эҳтиёжларини ҳисобга олган ҳолда “finlit.uz” иловаси созламаларида қулай бўлган тил – рус ёки ўзбек (кирилл ва лотин) тилларини танлаш имконияти мавжуд.\nИловани ўрнатинг ва @finlituzb билан биргаликда молиявий саводхонлигингизни оширинг.\nAndroid учун иловани юклаб олинг\niOS учун иловани юклаб олинг


БМТ Мўсулга ҳужум бошланиши ортидан яна юз минглаб қочқинлар пайдо бўлишига тайёрланмоқда\n12:49 / 19.02.2017\nБМТнинг гуманитар агентлиги Мўсул шаҳрининг ғарбий қисмини озод қилиш амалиёти бошлангани ортидан ҳудудда яна юз минглаб қочқинлар пайдо бўлишига тайёргарлик кўрмоқда.\nТашкилот прогнозига кўра, ҳарбий ҳаракатлар давом эттирилиши туфайли шаҳардан 400 мингга яқин киши қочиб чиқиши мумкин.\n«Гуманитар агентлик ушбу ҳарбий кампания туфайли юзага келадиган гуманитар вазиятга тезкорлик билан тайёргарлик кўрмоқда. Мўсулдан жанубга қочқинларни қабул қилиш марказларлари барпо қилинмоқда, шунингдек, энг зарур буюм ва маҳсулотлар олиб келинмоқда. Захиралар 250–400 минг кишига етиши мўлжалланган, шаҳардан шунча киши чиқиб келиши кутилмоқда», — дейилган хабарда.\nБМТнинг Ироқдаги гуманитар бошқармаси координатори Лиз Гранденинг айтишича, ташкилотнинг биринчи галдаги мақсади тинч аҳоли ҳимояси ҳисобланади.\n«Биз ҳарбий кампания натижасида нима бўлишини билмаймиз, аммо биз ҳар қандай ҳолатга тайёр туришимиз керак. Ўн минглаб кишилар шаҳарни тарк этишга мажбур бўлиши мумкин. Юз минглаб кишилар ҳафталар ёки ойлар давомида қамалда қолиши мумкин», — деган Гранде хоним.\nБундан олдинроқ, Ироқ бош вазири Ҳайдар ал-Ободий Мўсулнинг ғарбий қисмини ҳам ИШИДдан озод этиш учун юриш бошлангани ҳақида хабар берди.\nБМТ қочқинлар Мўсул


Ҳасад эгасини қалбини кўр қилади – oliymahad.uz\nҲасад эгасини қалбини кўр қилади\nБугунги кунда жамиятимиздаги ёмон хулқлардан бири ҳасад. Инсонлар орасини бузилишига сабаб бўладиган ёмон бир иллатлардандир. Ҳасад тоат ибодатларга берилган савобларни кетказади. Ҳасад ҳасадчини гуноҳларга мойил қилиб қўяди. Натижада ғийбат, ёлғон каби ёмон ишларга берилади.\nРасулуллоҳ соллаллоҳу алайҳи васаллам муборак ҳадис шарифларида:“Уч нарсадан менинг умматим ҳануз қутула олмайдилар: ҳасад, бадгумонлик, иримдир. Шу нарсалардан қутулиш йўли шуки, ҳасад қилсангиз зулмга ўтмаслиги. Гумон-у шубҳа қилсангиз, уни ҳақиқат ҳисоб қилиб унга асосан иш тутмаслик. Бирор ирим қилинадиган нарсага дуч келсангиз, Аллоҳга таваккул қилиб, йўлингизда ва ишингизда давом этаверинг!”. (Абу Яъло ривояти).\nҲасад ҳасадчини жаҳаннамга олиб боради. Расулуллоҳ дўзахга тўғри равона бўладиган олти тоифа ичида ҳасадчини ҳам санаб ўтганлар;\nҲасад ҳасадчини зараркунанда қилиб қўяди. Шу туфайли Аллоҳ таоло Қуръони каримда ҳасадчининг ёмонлигидан паноҳ сўрашга буюрилган;\nҲасад ҳасадчини ғамга, диққинафасликка дучор қилади. Бошқаларнинг ютуғини кўра олмай юраги сиқилади, беҳуда ғам ташвишга ботади;\nҲасад ҳасадчининг қалбини кўр қилади;\nҲасад ҳасадчини охир-оқибат хор қилади. Душманини енга олмай ўзи шарманда бўлади.\nПайғамбаримиз алайҳиссалом айтадилар. Инсоннинг қалби ҳам Аллоҳнинг уйи ҳисобланади. Кўз, қулоқ, бурун, оғиз ва мия унинг дарвозалари ҳисобланади. Қалб Аллоҳ таолонинг назаргоҳидир. Қалбни покиза сақламоқ лозим. Ҳадиси шарифда:\nНабий соллаллоҳу алайҳи васаллам: “Албатта, Аллоҳ суратларингизга ва мол-у дунёларингизга назар қилмайди. Лекин қалбларингизга ва амалларингизга назар қилади”, дедилар. Муслим ва Ибн Можа ривоят ривоят қилганлар.\nҚалбимизни тоза тутишимиз нажотимизнинг асосидир. Замонамизнинг машойихларидан Зулфиқор Аҳмад Нақшбандий хафизаҳуллоҳ: “Ҳозирги кунда бизнинг қалбларимиз ахлат қутисига айланиб қолди. Унга биз ҳамма нарсани ташлайверамиз, уни ичида номаҳрамларнинг сурати, кибр, адоват, ҳасад, мўминларга бўлган нафрат, Аллоҳ ҳаром қилган нарсаларга муҳаббат бор”, деганлар.\nШайх Саъдий айтадилар: “Мен кечалари доим зикрда,ибодатда бўлар эдим. Кечалари ибодат қилмай ухлаб ётган одамларни кўриб, отамга эй отажон, булар ухлаб ётавермай ибодатда машғул бўлсалар яхши бўлар эди, дедим. Шунда отам, эй “отасининг жони“ болам сиз ҳам буларни ғийбат қилгандан ухлаганингиз яхши эди”, дедилар.\nАзизлар, Аллоҳ таолонинг Ўзи бандасини бандасига ҳасад қилишдан қайтаради. Аллоҳнинг раҳматидан маҳрум қиладиган ва дуоларимиз ижобат бўлмаслигига сабаб бўлувчи ёмон иллатлардан сақланмоғимиз даркор. Ўзига ҳасадгўй деган ёмон номни ортирмоқликдан сақланмоқ лозим.\nМахсус сиртқи бўлим 2-курс талабаси\n554400cookie-checkҲасад эгасини қалбини кўр қиладиno\nОлдингиФиқҳ илмига кўра рибо молларининг таснифиКейингиТошкент ислом институтида қабул бошланади


Ҳиндистонда Россия қурган АЭС тўлиқ қувват билан ишга тушдиHaqida.net\nHome Dunyo Ҳиндистонда Россия қурган АЭС тўлиқ қувват билан ишга тушди\nТОШКЕНТ, 6 дек — Sputnik. Ҳиндистонда «РосАтом» ёрдамида қурилган «Куданкулам» АЭСининг икки энергоблоки тўлиқ қувват билан ишга тушди, деб хабар қилмоқда РИА Новости.\n«Куданкулам» АЭСининг 1-сонли Блоки, 1000 МВт энергия ишлаб чиқармоқда. 2-сонли Блокнинг энергия ишлаб чиқариш қуввати ўтган тун соат 03:30да биринчи бор 1000 МВтга етди «, — деди ҳиндистонлик суҳбатдош.\n«Куданкулам» атом электр станцияси- Россия ва Ҳиндистон биргаликда амалага оширган энг йирик лойиҳадир. АЭСнинг биринчи энергия блоки 2014 йилда ишга туширилган эди. Ушбу йилннг июнь ойиида 3 ва 4 энергия блоклари қурилиши бошланди. Улар 2020, 2021 йилларда ишга тушиши кутилмоқда.\nJEAN-PIERRE CLATOT / AFPРосатом Ўзбекистонга мини-ГЭСлар етказиб бериш имкониятини ўрганмоқда\nҚурилишнинг Россия томонидан асосий ҳамкори — «Атомстройэкспорт» компанияси. Ушбу компания бир неча мамлакатларда АЭСлар қуриш билан шуғулланади. Хусусан, Эрондаги «Бушер-2», Венгриядаги «Пакш-2», Хитойдаги «Тяньвань», Туркияда «Аккую», Бангладешда «Руппур», Мисрда «эд-Дабаа» ва Финландияда «Ханхикиви» АЭСлари қурилиши Россия атом энергетикаси технологиялари асосида олиб борилмоқда.\nRuptly. Росатом 50 йил ишлайдиган ядровий батарейка намойиш қилди\n“Ёш ғунчалар” мусобақасининг Қорақалпоғистон Республикаси босқичи бўлиб ўтди


Ассалому алайкум. Саволим шуки, мен нима иш қилсам ҳам, нимагадир қўл урсам ҳам, охирги пайтларда ҳаммаси чаппасига кетяпти. Нимадир қилмоқчи бўлсам, уддалай олмаяпман. Тез-тез касал бўладиган бўлиб қолдим. Касалхонадан кўрикдан ўтсам ҳаммаси яхши эканлигини айтишди. Ҳар хил нарсаларни ўйлайверадиган, сабабсиз сиқилаверадиган бўлиб қолдим. Нима бўлаётганини ўзим ҳам тушунмаяпман. Нима қилсам бўлади? Илтимос, тўғри йўл-йўриқ кўрсатинг. Олдиндан раҳмат!\nВа алайкум ассалом. Агар сизда моддий касаллик бўлмаса, унда сиздаги муаммо руҳият билан боғлиқ. Бунга имон-эътиқод, тоат-ибодат, зикр-тасбеҳ даво бўлади.\nҲозирги пайтда ҳар хил касалликлар кўпайган, авваллари маълум бўлмаган иллатлар пайдо бўлган. Одамлар улардан қутулиш учун пулларини, олтиндан қиммат вақтларини сарфлаяптилар. Шунга қарамай, шифохоналар касаллар билан тўла, беморлар сафи камайишидан дарак йўқ. Бунинг боиси нимада?\nСабаби кўп одамлар мукаммал шифо нимадалигига аҳамият бермайдилар. Тиббиёт ходимлари бор эътиборларини моддий муолажаларга қаратиб, руҳий жиҳатларга унчалик парво қилишмайди. Шунинг учун беморлар дарддан тўлиқ соғайиб кетишлари қийин кечади.\nТанадаги дарддан бутунлай халос бўлишда Қуръоннинг аҳамияти беқиёс. Зеро, Қуръон тушкунлик, паришонхотирлик, ғам-андуҳ, сеҳр, кўз тегиши каби иллатларга тенги йўқ шифодир. Замонавий тиббиёт бундай касалликларни таг томири билан даволашга кўп ҳолларда ожизлик қилади.\nУламолар айтишича, табобат иккига бўлинади: бадан табобати, қалб табобати.\nБадан табобатида инсон танасининг ҳолати, касалликни даволаш йўл-йўриқлари ўрганилади. Қалб табобатида эса инсон қалбини касал қилувчи иллатлар, уларнинг давоси ўрганилади.\nДинимиз Исломда ҳар икки жиҳатга эътибор берилади. Айниқса, қалб табобатига – руҳий тарбияга алоҳида аҳамият қаратилади.\nҚуръон ҳар қандай касалликни тузатади, руҳий ёки танадаги касалликми, сеҳрми, жин тегишими, тери касалликларими, барчасига шифо бўлади. Бунинг учун беморнинг эътиқоди тўғри бўлса кифоя. Зотан, соғлом ақида шифонинг ярмидир.\nБир нарсани айтиб ўтиш керак: тиббиётга оид хасталиклар табиблар ёрдамида даволанади. Дам солишга эҳтиёжи бор кишиларга дам солинади. Жисмоний дардларга қарши дори берилса, беморнинг жисми таъсирланади. Худди шунга ўхшаб руҳий хасталикка учраган шахснинг руҳига дам солиш таъсир қилади. Шунда Аллоҳнинг изни билан бемор тузалади.\n“Қандай ҳолатда тибга, қандай ҳолатда дам солишга мурожаат қилинади?” деган савол туғилади. Бу саволнинг жавоб қуйидагича: аввало, бемор табибларга (шифокорларга) кўринади. Табиблар дардни аниқлашса, уларга даволатилади. Табиблар: “Сиз соғломсиз”, десалар-у, аммо киши ўзини ёмон ҳис қилса, дам солдирилади (Манба: “Қуръон – қалблар шифоси” китоби).\nДемак, сизга шаръий дам солдиришни, ибодат қилишни, жумладан, намоз ўқишни, зикр-тасбеҳ айтишни, кўпроқ истиғфор, салавот айтишни тавсия этамиз. Шунда, иншааллоҳ, ғам-андуҳдан, сабабсиз ғазабланиш, сиқилишдан, тушкунликдан халос бўлади.


«Robomart» — дунёдаги биринчи ҳайдовчисиз бошқариладиган озиқ-овқат дўкони\n«Robomart» — дунёдаги биринчи ҳайдовчисиз бошқариладиган...\n09.01.2018 15:03 0 172\n«Robomart» жамоаси ҳайдовчисиз бошқариладиган электро минивенларни яратишга қарор қилди. Улар ўтган йили омадсизликка учраган «Bodega»нинг камчиликларини бартараф этишга ҳаракат қилган, деб хабар берди «ITC.ua».\n«Robomart» яратувчиларининг аниқлашича, сотиладиган маҳсулотларнинг 60 фоизи тез бузиладиган товарлар ҳисобига тўғри келади, шу билан бирга онлайн-сегментни бу турдаги маҳсулотларнинг 5 фоизигина ташкил этади. Масала шундаки, бундайин маҳсулотларни етказиб бериш анча қимматга тушади, шунингдек, кўплаб харидорлар оффлайн-дўконларга боришни маъқул кўради.\nКомпания томонидан ўтказилган сўровларга кўра, 26-44 ёш орасидаги 85 фоиз америкаликлар айнан шу сабаб мева ва сабзавотларни онлайн-дўкондан сотиб олмайди, бироқ 65 фоизи «Robomart» фургонини ҳафтада бир мартадан кўпроқ чақиришга тайёр эканлигини билдирган.\n«Robomart» концепти ушбу масалани қуйидагича ечади — харидор шунчаки мобил дастурдаги тугмани босиб, фургонни ўз уйига чақириш керак бўлади (худди «Uber» таксилари каби). Харидорлар кўрсатилган мазилга етиб келган ғилдирак устидаги дўконнинг эшигини айнан ўша дастур ёрдамида очади ва керакли маҳсулотни танлайди.\n«Robomart» мутлақ автоном шаклда, ҳайдовчисиз ҳаракатланади. Бундан ташқари улар симсиз қувватлантириладиган станциялар орқали мустақил қувватлана олади. Бир марта қувватланиб 130 километр масофани босиб ўтишга қодир, максимал тезлиги соатига 40 километрни ташкил этади.\n«Robomart»нинг дастлабки прототипи CES 2018 кўргазмасида намойиш этилади, шунингдек, уни Калифорния йўлларида синаб кўриш учун ариза берилган.\nCES 2018 Robomart онлайн-дўкон


ЎзА - Конимех тумани ҳокимлигидан янги ташаббус\n25.04.2019 13:09:36 Чоп этиш версияси\nКонимех тумани ҳокимлигидан янги ташаббус\nНавоий вилояти Конимех туман ҳокими М.Эгамқулов томонидан Президент Фармони талабларидан келиб чиқиб, янги ташаббусга қўл урилди.\nЖорий йилнинг 4 май куни Ўзбекистон Республикаси Президентининг “Мамлакатни демократик янгилаш жараёнида фуқароликжамияти институтларининг ролини тубдан ошириш чора-тадбирларитўғрисида”ги Фармони қабул қилинганлигига бир йил тўлади.\nМазкур Фармон жамият ва давлат ҳаётининг барча соҳаларида демократик ўзгаришларни амалга оширишда нодавлат нотижорат ташкилотлари ҳамда фуқаролик жамияти бошқа институтларининг роли ва аҳамиятини, ижтимоий фаоллигини оширишда янги даврни бошлаб берди.\nШу қисқа давр мобайнида республикамизда мазкур йўналишда иштимоий шериклик тамойили асосида давлат ва нодавлат ташкилотларнинг ўзаро ҳамкорлигида салмоқли ишлар амалга оширилди.\nНавоий вилояти Конимех туман ҳокими М.Эгамқулов томонидан Президентимизнинг мазкур Фармони талабларидан келиб чиқиб, янги ташаббусга қўл урилди.\nУнга мувофиқ, туман марказида икки ой ичида “Истеъмолчилар уйи” янги маъмурий биноси қурилади.\nМазкур “Истеъмолчилар уйи” замонавий архетектура консепцияси асосида қурилиши белгиланган бўлиб, бинода замонавий «Book cafe» ва бепул WiFi тизими ҳамда интернет орқали зарур адабиётларни топиш ва харид қилиш имконини берувчи «eReader» электрон ўқув қурилмалари билан таъминлан кутубхона – “Истеъмолчи кутубхонаси” ҳамда фуқароларга хизмат кўрсатиш сервис хизматлари жойлаштирилиши режалаштирилган.


Xiaomi ўз бренди остида электромобиль ишлаб чиқариши мумкин - Terabayt.Uz\n2019 йили Россияда энг оммалашган ўнта смартфон\nXiaomi’дан ажралиб чиқаётган Pocophone иккинчи смартфонини тасдиқлади! (+видео)\nGalaxy Z Flip букламафонининг нархи ҳақида хушхабар бор!\nSamsung'чилар борми? (2020 йил 3 сон)\nXiaomi ўз бренди остида электромобиль ишлаб чиқариши мумкин\nХитойнинг Xiaomi компанияси Weibo тармоғида янги маҳсулотнинг тизерини эълон қилди. Тизердаги барча тафсилотлар электромобилга тегишли. Бироқ ҳали ушбу маълумот тўлиқ тасдиғини топмаган. Бу ҳақда Хитой ресурсларига таяниб Hi-Tech.Mail.Ru хабар бермоқда.\nХитой ижтимоий тармоғида нашр этилган баннерда автомобиль шинасининг излари акс этган, “E-ABS” деган ёзув эса электрон антиблоклаш тизимидан дарак бермоқда. Шунингдек, хитойча ёзувдаги баннерда круиз-контрол ва пармаланган тормоз дисклар ҳақида ҳам сўз бормоқда. Янги маҳсулотнинг тақдимоти 12 декабрда бўлиб ўтади.\nЭслатиб ўтамиз, Xiaomi раҳбари Лей Юн ўтган йили компания яқин 5 йил мобайнида автомобиль ишлаб чиқармаслигини маълум қилган эди.\n#Xiaomi #бренд #электромобил